qundao/data-zh-poetry huggingface dataset:
大中西庵
作者：刘安上
朝代：宋
体裁：七言绝句

借得西庵不似庵，宛如蜗舍住城南。晚来一盏亮功酒，更荐栖林八寸柑。
天柱峰
作者：刘安上
朝代：宋

天柱峰头星斗红，月明秋殿玉玲珑。
仙人夜半来吹笛，骑着吴江小赤龙。
天柱峰
作者：刘安上
朝代：宋

天柱峰头星斗红，月明秋殿玉玲珑。仙人夜半来吹笛，骑著吴江小赤龙。
安丰道中
作者：刘安上
朝代：宋
体裁：七言绝句

陂渠积水与田通，彷佛江乡意趣同。引起三吴耕钓兴，小舟来往藕花中。
宿方潭
作者：刘安上
朝代：宋
体裁：五言律诗

山中何所有，一味静难名。暗谷流泉响，疏林落叶声。夜深寒月白，霜重晓钟清。早出松间路，衣裘空翠凝。
宿栖林三首
作者：刘安上
朝代：宋

谁知踪迹到桐山，赖有禅僧数往还。溪路水深行未得，小窗幽阁总跻攀。回首江乡路渺瀰，雨天行色倍迟迟。最怜山寺留连日，恰是清明禁火时。征鞍终日雨霏霏，投宿栖林旋燎衣。天意似怜行客倦，放将红日出岩扉。
宿栖林三首·其一
作者：刘安上
朝代：宋

谁知踪迹到桐山，赖有禅僧数往还。溪路水深行未得，小窗幽阁总跻攀。
宿栖林三首·其一
作者：刘安上
朝代：宋

谁知踪迹到桐山，頼有禅僧数往还。
溪路水深行未得，小窗幽阁总跻攀。
宿栖林三首·其三
作者：刘安上
朝代：宋
体裁：七言绝句

征鞍终日雨霏霏，投宿栖林旋燎衣。天意似怜行客倦，放将红日出岩扉。
宿栖林三首·其二
作者：刘安上
朝代：宋
体裁：七言绝句

回首江乡路渺瀰，雨天行色倍迟迟。最怜山寺留连日，恰是清明禁火时。
宿桐城驿二首
作者：刘安上
朝代：宋

大农遗爱在桐川，血食于今几百年。应想岁丰秋赛日，送迎歌舞独喧阗。桐溪古驿闻来久，我到梅黄雨细时。砌下流泉无复有，空馀松柏覆檐垂。
宿桐城驿二首·其一
作者：刘安上
朝代：宋
体裁：七言绝句

大农遗爱在桐川，血食于今几百年。应想岁丰秋赛日，送迎歌舞独喧阗。
宿桐城驿二首·其二
作者：刘安上
朝代：宋

桐溪古驿闻来久，我到梅黄雨细时。砌下流泉无复有，空馀松柏覆檐垂。
宿桐城驿二首·其二
作者：刘安上
朝代：宋

桐溪古驿闻来久，我到梅黄雨细时。
砌下流泉无復有，空余松柏覆檐垂。
寄叔静
作者：刘安上
朝代：宋
体裁：七言律诗

频年京阙暗胡尘，窃发桐庐更骇闻。食尽犬羊还自毙，火炎蝼蚁却须焚。中原已有汾阳将，二浙谁驱下濑军。州郡虽严防守计，可将知略佐忠勤。
小饮
作者：刘安上
朝代：宋
体裁：五言律诗

南窗闲徙倚，风露已秋深。晚色兼凉至，浮云带日阴。池荷欺碧玉，篱菊暗黄金。时序将遒尽，翻惊壮士心。
岁寒亭
作者：刘安上
朝代：宋
体裁：古风

兹亭予所作，再到异畴昔。江梅老半枯，桧柏春逾碧。易名为岁寒，表此苍翠色。森然一径幽，步屧时取适。
建善即事三首
作者：刘安上
朝代：宋

绣岭峰高插晚空，雨馀烟雾淡朦胧。琼枝细叶知多少，最爱团栾竹一丛。春归枝上馀花少，转午浓阴绿满蹊。何事黄鹂语音好，慇勤飞傍粉墙啼。箨龙亭下知谁种，旋见新篁破绿苔。到此不知才几日，抽梢今已过墙来。
建善即事三首·其一
作者：刘安上
朝代：宋

绣岭峰高插晚空，雨余烟雾淡朦胧。
琼枝细叶知多少，最爱团栾竹一丛。
建善即事三首·其一
作者：刘安上
朝代：宋

绣岭峰高插晚空，雨馀烟雾淡朦胧。琼枝细叶知多少，最爱团栾竹一丛。
建善即事三首·其三
作者：刘安上
朝代：宋

箨龙亭下知谁种，旋见新篁破绿苔。到此不知才几日，抽梢今已过墙来。
建善即事三首·其三
作者：刘安上
朝代：宋

箨龙亭下知谁种，旋见新篁破绿苔。
到此不知纔几日，抽梢今已过墙来。
建善即事三首·其二
作者：刘安上
朝代：宋

春归枝上余花少，转午浓阴绿满蹊。
何事黄鹂语音好，慇懃飞傍粉墙啼。
建善即事三首·其二
作者：刘安上
朝代：宋

春归枝上馀花少，转午浓阴绿满蹊。何事黄鹂语音好，慇勤飞傍粉墙啼。
德翚梅轩月下小酌
作者：刘安上
朝代：宋
体裁：七言绝句

疏影横斜落酒樽，谁知寒月上梅轩。昔年山相栖真地，我亦全家寄此村。
忆鸂鶒二首
作者：刘安上
朝代：宋

鸂鶒知何许，南园春水多。稻粱随分有，烟雨想无他。世上贪毛羽，湖边足网罗。池塘栖息稳，慎勿厌风波。幸有春池阔，双双戏晚晖。庭闲宜对立，翅短莫高飞。寇贼已闻熄，主人行且归。相将芰荷畔，看汝浴红衣。
忆鸂鶒二首·其一
作者：刘安上
朝代：宋
体裁：五言律诗

鸂鶒知何许，南园春水多。稻粱随分有，烟雨想无他。世上贪毛羽，湖边足网罗。池塘栖息稳，慎勿厌风波。
忆鸂鶒二首·其二
作者：刘安上
朝代：宋
体裁：五言律诗

幸有春池阔，双双戏晚晖。庭闲宜对立，翅短莫高飞。寇贼已闻熄，主人行且归。相将芰荷畔，看汝浴红衣。
方潭
作者：刘安上
朝代：宋
体裁：五言绝句

饭饱云岩粟，茶甘碧涧泉。我来无一事，危坐听山蝉。
方潭展墓示子侄
作者：刘安上
朝代：宋

旧庵在山顶，去此五里余。
创谋自吾祖，迁就今所居。
往时僧不多，苟且完室庐。
至于五十载，风雨荒榛芜。
先人乐溪山，每到尝踌躇。
深怜栋宇弊，缔构新是图。
凿岩闢幽径，开门揖清虚。
高堂闳且深，三山列庭隅。
或禅或教律，济济跄衣裾。
先茔旧所卜，乃在西南隅。
松筠老且茂，云气时卷舒。
政和甲午岁，予解寿春符。
宽恩得真祠，展省来郊墟。
清酹奠墓隧，诰轴焚金朱。
报效未云讫，涕泗徒涟如。
朅来就堂宇，会饮族属俱。
夜深灯火明，山静竹柏疏。
翻思昔日营，似为今所须。
先人笃好善，雅志在诗书。
于公有阴德，高大其门闾。
虞诩名升卿，其后果不诬。
嗟余忝厥修，覆败良可虞。
作诗以自警，其无迷厥初。
方潭展墓示子侄
作者：刘安上
朝代：宋

旧庵在山顶，去此五里馀。创谋自吾祖，迁就今所居。往时僧不多，苟且完室庐。至于五十载，风雨荒榛芜。先人乐溪山，每到尝踌躇。深怜栋宇弊，缔构新是图。凿岩辟幽径，开门揖清虚。高堂闳且深，三山列庭隅。或禅或教律，济济跄衣裾。先茔旧所卜，乃在西南隅。松筠老且茂，云气时卷舒。政和甲午岁，予解寿春符。宽恩得真祠，展省来郊墟。清酹奠墓隧，诰轴焚金朱。报效未云讫，涕泗徒涟如。朅来就堂宇，会饮族属俱。夜深灯火明，山静竹柏疏。翻思昔日营，似为今所须。先人笃好善，雅志在诗书。于公有阴德，高大其门闾。虞诩名升卿，其后果不诬。嗟余忝厥修，覆败良可虞。作诗以自警，其无迷厥初。
晚步
作者：刘安上
朝代：宋
体裁：七言绝句

秋半凄然客思清，杖藜何处畅幽情。晚天风雨莓苔活，閒傍栏干取次行。
江村渔舍
作者：刘安上
朝代：宋

江边茅屋被风掀，雨打疏窗夜小眠。催唤儿童五更起，重添篾缆系渔船。
江村渔舍
作者：刘安上
朝代：宋

江边茅屋被风掀，雨打疏窗夜小眠。
催唤儿童五更起，重添篾缆繫渔船。
清涟亭泛舟
作者：刘安上
朝代：宋
体裁：古风

高树环清池，波平春正绿。移舟近南崖，倒影见华屋。危梁属修径，幽思生远目。更登狎鸥亭，可以忘宠辱。
澄源堂落梅如茵
作者：刘安上
朝代：宋

落英回旋雪飞馀，谁向庭中细细铺。借与翠娥相应舞，绝胜西蜀锦氍毹。
澄源堂落梅如茵
作者：刘安上
朝代：宋

落英迴旋雪飞余，谁向庭中细细铺。
借与翠娥相应舞，绝胜西蜀锦氍毹。
独游竹阁
作者：刘安上
朝代：宋
体裁：五言律诗

极目尽天际，风烟杳霭间。水光清滉日，野色远连山。白鹿今何在，高僧此独闲。我今无伴侣，乘兴一跻攀。
玄沙二首
作者：刘安上
朝代：宋

轩窗高下傍岩隈，花木层层取次栽。谁道山深春色晚，等闲桃李已齐开。飞山彷佛如天竺，环合峰峦一径通。何日再来亭上宿，静听猿叫月明中。
玄沙二首·其一
作者：刘安上
朝代：宋
体裁：七言绝句

轩窗高下傍岩隈，花木层层取次栽。谁道山深春色晚，等闲桃李已齐开。
玄沙二首·其二
作者：刘安上
朝代：宋
体裁：七言绝句

飞山彷佛如天竺，环合峰峦一径通。何日再来亭上宿，静听猿叫月明中。
甘露亭二首
作者：刘安上
朝代：宋

涵碧轩前甘露亭，暑天凉夕此闲行。琅玕一亩森如玉，影入池心彻底清。水斛安排镜面平，菰蒲初种已齐生。晚来雨过浮萍少，看见鱼儿作队行。
甘露亭二首·其一
作者：刘安上
朝代：宋
体裁：七言绝句

涵碧轩前甘露亭，暑天凉夕此闲行。琅玕一亩森如玉，影入池心彻底清。
甘露亭二首·其二
作者：刘安上
朝代：宋
体裁：七言绝句

水斛安排镜面平，菰蒲初种已齐生。晚来雨过浮萍少，看见鱼儿作队行。
登炼丹山三绝句
作者：刘安上
朝代：宋

攀沿绝壁上高峰，下瞰尘寰杳霭中。未饮刀圭跨鸾鹤，已如身世脱樊笼。神仙已往遗基在，丹井凄清绝点埃。归去漏残初睡醒，恍疑身到洞天来。群峰耸拔更回环，鹤驾分明缥渺间。金鼎丹成人不见，但留名字镇空山。
登炼丹山三绝句·其一
作者：刘安上
朝代：宋
体裁：七言绝句

攀沿绝壁上高峰，下瞰尘寰杳霭中。未饮刀圭跨鸾鹤，已如身世脱樊笼。
登炼丹山三绝句·其三
作者：刘安上
朝代：宋

羣峰耸拔更迴环，鹤驾分明缥渺间。
金鼎丹成人不见，但留名字镇空山。
登炼丹山三绝句·其三
作者：刘安上
朝代：宋

群峰耸拔更回环，鹤驾分明缥渺间。金鼎丹成人不见，但留名字镇空山。
登炼丹山三绝句·其二
作者：刘安上
朝代：宋
体裁：七言绝句

神仙已往遗基在，丹井凄清绝点埃。归去漏残初睡醒，恍疑身到洞天来。
登谢公楼分韵得心字
作者：刘安上
朝代：宋
体裁：七言律诗

高峙危楼压翠岑，登临遥想昔贤心。人随岁月有兴废，名逐江山无古今。残日汀边生晚思，断云帘外捲晴阴。清风凛凛今何在，芳草池塘恨独深。
硖石相对有项羽庙
作者：刘安上
朝代：宋
体裁：七言绝句

乘閒驱马向高原，楚汉遗基尚宛然。堪怜项羽成何事，占得淮边屋数椽。
舒州西门送客亭
作者：刘安上
朝代：宋
体裁：七言绝句

拂云亭外竹千竿，静听清声戛玉寒。却忆谢公岩下路，水风凉处战檀栾。
花靥镇二首
作者：刘安上
朝代：宋

下蔡嬉游地，春风万杏繁。谁家堪系马，青壁竹篱门。花靥谁名镇，梅装自古传。家家小儿女，满额点花钿。
花靥镇二首·其一
作者：刘安上
朝代：宋

下蔡嬉游地，春风万杏繁。谁家堪系马，青壁竹篱门。
花靥镇二首·其一
作者：刘安上
朝代：宋

下蔡嬉游地，春风万杏繁。
谁家堪繫马，青壁竹篱门。
花靥镇二首·其二
作者：刘安上
朝代：宋
体裁：五言绝句

花靥谁名镇，梅装自古传。家家小儿女，满额点花钿。
茶院紫翠阁
作者：刘安上
朝代：宋
体裁：五言律诗

小阁面空阔，下临寒水清。前山挂锦绣，日落转分明。沙际小舟远，云间归翅轻。我来看不厌，伫立独含情。
荆溪有怀
作者：刘安上
朝代：宋

自从南郭得三椽，怕趁荆溪半夜船。每望白云惊岁月，空将清梦绕林泉。虽因追远时来此，又见登高意惨然。极目不知多少恨，一声孤雁夕阳天。
荆溪有怀
作者：刘安上
朝代：宋

自从南郭得三椽，怕趁荆溪半夜船。
每望白云惊岁月，空将清梦遶林泉。
虽因追远时来此，又见登高意惨然。
极目不知多少恨，一声孤雁夕阳天。
蜡梅
作者：刘安上
朝代：宋
体裁：七言绝句

双成送我蜡梅花，夜静幽香自一家。疑是素娥乘月下，淡黄衣袂紫云车。
西斋杂咏六首 其一 葵花
作者：刘安上
朝代：宋

物性不可夺，葵藿倾太阳。为臣兹取节，万古有馀芳。
西斋杂咏六首 其二 桧
作者：刘安上
朝代：宋

蔚蔚傲霜叶，亭亭绿池畔。莫言盈尺材，要是淩云干。
西斋杂咏六首·冬青
作者：刘安上
朝代：宋
体裁：五言绝句

得名固不诬，对植近庭庑。叶绿带寒烟，花繁泣微雨。
西斋杂咏六首·桧
作者：刘安上
朝代：宋

蔚蔚傲霜叶，亭亭绿池畔。
莫言盈尺材，要是凌云干。
西斋杂咏六首·石斛
作者：刘安上
朝代：宋
体裁：五言绝句

凿石空其中，贮水凡几斛。渊渟或可鉴，童子慎毋触。
西斋杂咏六首·竹
作者：刘安上
朝代：宋
体裁：五言绝句

繁枝喜删除，劲节见独立。灌溉未逾浃，新笋已戢戢。
西斋杂咏六首·菊
作者：刘安上
朝代：宋
体裁：五言绝句

移根近轩墀，不使众草没。会见黄金英，泛我杯中物。
西斋杂咏六首·葵花
作者：刘安上
朝代：宋

物性不可夺，葵藿倾太阳。
为臣兹取节，万古有余芳。
西斋杂咏六首·葵花
作者：刘安上
朝代：宋

物性不可夺，葵藿倾太阳。为臣兹取节，万古有馀芳。蔚蔚傲霜叶，亭亭绿池畔。莫言盈尺材，要是淩云干。繁枝喜删除，劲节见独立。灌溉未逾浃，新笋已戢戢。得名固不诬，对植近庭庑。叶绿带寒烟，花繁泣微雨。移根近轩墀，不使众草没。会见黄金英，泛我杯中物。凿石空其中，贮水凡几斛。渊渟或可鉴，童子慎毋触。
赠释达夫
作者：刘安上
朝代：宋

云房依古城，阒静户常扃。
苦行人难及，高吟鬼亦听。
望余秋水远，定起暮山青。
世谛都无念，逢人自说经。
赠释达夫
作者：刘安上
朝代：宋

云房依古城，阒静户常扃。苦行人难及，高吟鬼亦听。望馀秋水远，定起暮山青。世谛都无念，逢人自说经。
重九宴集天柱间
作者：刘安上
朝代：宋
体裁：五言律诗

皖国逢重九，登临摇落天。盍簪追往事，吹帽想前贤。入眼吴萸紫，开觞邓菊鲜。五云亭最好，争奈近灵仙。
长溪建善寺四首·仙岩庄
作者：刘安上
朝代：宋
体裁：五言律诗

山势从东转，河流自北来。地幽饶水竹，山迥少尘埃。城郭居何远，舟船暮可回。此中栖息稳，怀抱一时开。
长溪建善寺四首·燕庵
作者：刘安上
朝代：宋
体裁：五言绝句

已涉艰危地，方能处燕安。人间不可忽，须向静中看。
长溪建善寺四首·白莲堂
作者：刘安上
朝代：宋
体裁：五言绝句

潇洒献公房，幽深古道旁。山形半环小，池面一奁方。
长溪建善寺四首·绣谷堂
作者：刘安上
朝代：宋
体裁：五言绝句

山谷谁能绣，华堂得此名。春风无辙迹，红紫自敷荣。
长溪建善寺四首·龙湫亭
作者：刘安上
朝代：宋
体裁：五言绝句

亭下一杯水，澄泓如有容。不因求得雨，那信有神龙。
出游
作者：刘安世
朝代：宋

数子坐愁思出游，丽日光风得情节。一百五日寒食近，二十七品鲑菜阙。盘空釜冷柰酒何，变剂连环当佳设。诘屈宛是肠九回，缉缀浑如衣百结。玉笙绕指影参差，疏棂度风晓明灭。浊醪引满亦何负，响齿膏唇咀冰雪。君不见龙丘行令讥点盐，又不见韩侯出燕歌炰鳖。生缘自信可柰何，归抱柴关昼常闭。
出游
作者：刘安世
朝代：宋

数子坐愁思出游，丽日光风得情节。
一百五日寒食近，二十七品鲑菜阙。
盘空釜冷柰酒何，变剂连环当佳设。
诘屈宛是肠九回，缉缀浑如衣百结。
玉笙绕指影参差，疏櫺度风晓明灭。
浊醪引满亦何负，响齿膏唇咀冰雪。
君不见龙丘行令讥点盐，又不见韩侯出燕歌炰鳖。
生缘自信可柰何，归抱柴关昼常闭。
南山
作者：刘安世
朝代：宋

山屏石壁共巇嵚，外锁浮云内日阴。岩净四时捐俗虑，泉声一派洁尘襟。搜吟得助骚人句，笑傲忘归逸士心。何日路穿松径僻，杖藜携酒再登临。
南山
作者：刘安世
朝代：宋

山屏石壁共巇嵚，外锁浮云内日阴。
岩凈四时捐俗虑，泉声一派洁尘襟。
搜吟得助骚人句，笑傲忘归逸士心。
何日路穿松径僻，杖藜携酒再登临。
集句留别李子玉守素处士二首
作者：刘安世
朝代：宋

行藏由命不由身，一卧东山三十春。谁谓他乡各异县，与君相见即相亲。故里心期柰别何，几时回首一高歌。镜中丝发悲来惯，他日相逢应更多。
集句留别李子玉守素处士二首·其一
作者：刘安世
朝代：宋
体裁：七言绝句

行藏由命不由身，一卧东山三十春。谁谓他乡各异县，与君相见即相亲。
集句留别李子玉守素处士二首·其二
作者：刘安世
朝代：宋

故里心期柰别何，几时回首一高歌。镜中丝发悲来惯，他日相逢应更多。
集句留别李子玉守素处士二首·其二
作者：刘安世
朝代：宋

故里心期柰别何，几时回首一高歌。
镜中丝髮悲来惯，他日相逢应更多。
句
作者：刘宏
朝代：宋

黄茅苦露宜加意，莫累吾君杀谏臣。
栅口致喜亭咏怀
作者：刘宗
朝代：宋

经年多病少逢迎，投老归来称野情。闭户且教防俗客，拥书终自笑浮生。怪人鸿雁呼群起，浴水鵁鶄傍母轻。几点疏萤独来往，鬓丝禅榻落花声。天末凉风吹白云，渐看长昼少炎氛。满庭慈竹秋阴合，夹岸枯荷夜雨闻。漂泊乡关新避寇，荒唐客梦旧从军。起来极目西山望，故里松楸怅夕曛。
栅口致喜亭咏怀·其一
作者：刘宗
朝代：宋

经年多病少逢迎，投老归来称野情。
闭户且教防俗客，拥书终自笑浮生。
怪人鸿雁呼羣起，浴水鵁鶄傍母轻。
几点疎萤独来往，鬓丝禅榻落花声。
栅口致喜亭咏怀·其一
作者：刘宗
朝代：宋

经年多病少逢迎，投老归来称野情。闭户且教防俗客，拥书终自笑浮生。怪人鸿雁呼群起，浴水鵁鶄傍母轻。几点疏萤独来往，鬓丝禅榻落花声。
栅口致喜亭咏怀·其二
作者：刘宗
朝代：宋
体裁：七言律诗

天末凉风吹白云，渐看长昼少炎氛。满庭慈竹秋阴合，夹岸枯荷夜雨闻。漂泊乡关新避寇，荒唐客梦旧从军。起来极目西山望，故里松楸怅夕曛。
句
作者：刘宗孟
朝代：宋

万山攒地窄，四气得春偏。分野侵秦壤，星河共楚天。气润梅蒸雨，阴浓柳郁烟。夏深卢橘熟，花尽海棠妍。
句·其一
作者：刘宗孟
朝代：宋
体裁：句

万山攒地窄，四气得春偏。分野侵秦壤，星河共楚天。
句·其二
作者：刘宗孟
朝代：宋

气润梅蒸雨，阴浓柳郁烟。夏深卢橘熟，花尽海棠妍。
句·其二
作者：刘宗孟
朝代：宋

气润梅蒸雨，阴浓柳鬰烟。
夏深卢橘熟，花尽海棠妍。
题清辉堂
作者：刘宗孟
朝代：宋
体裁：五言律诗

曙光伦紫翠，秋气莫争青。山近岚同润，堂虚日共生。断霞云去接，夕照月来迎。翻想鲛人室，珠盘亦让明。
曾公岩
作者：刘宗杰
朝代：宋
体裁：七言律诗

谢公高兴在东山，寻得仙岩郡邑边。万朵连峰凝碧乳，一溪鸣玉逗寒泉。由来物外无尘景，须信壶中有洞天。岭服已安褒诏近，莫将归梦更留连。
游齐山招提二首
作者：刘定
朝代：宋

楼迥山饶翠，湖平水漫黄。开帘无午暑，隔洞有秋香。冰枕聊相慰，云帆亦未忙。月明与溪色，好在紫微郎。忆上青萝磴，流年三十三。僧人头似雪，寺坦竹如蓝。萧使登高石，吴公守隐岩。清风殊未远，咫尺看云岚。
游齐山招提二首·其一
作者：刘定
朝代：宋
体裁：五言律诗

楼迥山饶翠，湖平水漫黄。开帘无午暑，隔洞有秋香。冰枕聊相慰，云帆亦未忙。月明与溪色，好在紫微郎。
游齐山招提二首·其二
作者：刘定
朝代：宋

忆上青萝磴，流年三十三。僧人头似雪，寺坦竹如蓝。萧使登高石，吴公守隐岩。清风殊未远，咫尺看云岚。
游齐山招提二首·其二
作者：刘定
朝代：宋

忆上青萝磴，流年三十三。
僧人头似雪，寺坦竹如蓝。
萧使登高石，吴公守隠岩。
清风殊未远，咫尺看云岚。
谢章子厚
作者：刘定
朝代：宋
体裁：七言律诗

故人天上有书来，责我疏愚唤不回。两处共瞻千里月，十年不寄一枝梅。尘泥自与云霄隔，驽马难追德骥才。莫谓无心向门下，也曾终夕望三台。
三高祠
作者：刘寅
朝代：宋

江流东去日滔滔，谁把功名等一毫。若使今人同古调，不应江上只三高。人谓吴痴信不虚，建崇越相果何如。千年亡国无穷恨，只合江边祀子胥。
三高祠·其一
作者：刘寅
朝代：宋
体裁：七言绝句

江流东去日滔滔，谁把功名等一毫。若使今人同古调，不应江上只三高。
三高祠·其二
作者：刘寅
朝代：宋
体裁：七言绝句

人谓吴痴信不虚，建崇越相果何如。千年亡国无穷恨，只合江边祀子胥。
八声甘州·不看萸、把酒对名山
作者：刘将孙
朝代：宋
体裁：词

不看萸、把酒对名山，无帽厌西风。渺四海故人，一尊今雨，万里长空。宇宙此山此日，今夕几人同。举世谁不醉，独属陶公。当日白衣几许，漫凄其寄兴，落日篱东。抚停云六合，借醉托孤踪。□吊古、不须多感，□古人、那得共杯中。拚酩酊，明年此会，谁此从容。
八声甘州·看东风、天上放梅开
作者：刘将孙
朝代：宋
体裁：词

看东风、天上放梅开，经岁又新成。笑柳眼迷青，桃腮改白，蝶舞尘惊。任是万红千紫，无力与春争。想建章鳷鹊，犹是残霙。不比腊前憔悴，拨寒炉榾柮，茶薄烟清。快玉龙战罢，四野迥收兵。望红花、扶桑国里，玉玲珑、□□海天平。晴窗下，疏疏花雨，滴滴春声。
八声甘州（九日登高）
作者：刘将孙
朝代：宋

不看萸、把酒对名山，无帽厌西风。渺四海故人，一尊今雨，万里长空。宇宙此山此日，今夕几人同。举世谁不醉，独属陶公。当日白衣几许，漫凄其寄兴，落日篱东。抚停云六合，借醉托孤踪。□吊古、不须多感，□古人、那得共杯中。拼酩酊，明年此会，谁此从容。
八声甘州（和人春雪词）
作者：刘将孙
朝代：宋

看东风、天上放梅开，经岁又新成。笑柳眼迷青，桃腮改白，蝶舞尘惊。任是万红千紫，无力与春争。想建章鳷鹊，犹是残E648。不比腊前憔悴，拨寒炉榾柮，茶薄烟清。快玉龙战罢，四野迥收兵。望红花、扶桑国里，玉玲珑、□□海天平。晴窗下，疏疏花雨，滴滴春声。
八声甘州（送春）
作者：刘将孙
朝代：宋
体裁：词

又江南、三月更明朝，便已是南风。拟强驻韶光，狂追柳絮，卧占残红。早向尊前沈醉，莫听五更钟。赢得春工笑，恼杀渠侬。只道春风不改，□年来岁去，柳密花浓。但沈腰潘鬓，无复旧时容。春还是、多情多恨，便不教、绿满洛阳宫。只消得，无情风雨，断送匆匆。
六州歌头·元夕和宜可
作者：刘将孙
朝代：宋

天涯倦客，如梦说今宵。承平事，车尘涨，马鸣萧。火城朝。狂歌闲嬉笑，平康客，五陵侠，闲相待，沙河路，灞陵桥。万眼琉璃，目眩去闲买，一剪梅烧。数金蛾彩蝶，簇带那人娇。说著魂销。掩鲛绡。波翻海，尘换世，铜仙泪，铁心娆。渺何地，跢朱履，解金貂。步宫腰。瑶池惊燕罢，瓶落井，箭离弨。灯楼倒，吴儿老，绛都迢。点点梅梢残雪，似东风、吹恨难消。悄山村渔火，风鬓立春宵。绕寒潮。
六州歌头·天涯倦客
作者：刘将孙
朝代：宋

天涯倦客，如梦说今宵。
承平事，车尘涨，马鸣萧。
火城朝。
狂歌闲嬉笑，平康客，五陵侠，闲相待，沙河路，灞陵桥。
万眼琉璃，目眩去闲买，一翦梅烧。
数金蛾彩蝶，簇带那人娇。
说着魂销。
掩鲛绡。
波翻海，尘换世，铜仙泪，铁心娆。
渺何地，跢朱履，解金貂。
步宫腰。
瑶池惊燕罢，瓶落井，箭离弨。
灯楼倒，吴儿老，绛都迢。
点点梅梢残雪，似东风、吹恨难消。
悄山村渔火，风鬓立春宵。
绕寒潮。
六州歌头·天涯倦客
作者：刘将孙
朝代：宋
体裁：词

天涯倦客，如梦说今宵。承平事，车尘涨，马鸣萧。火城朝。狂歌闲嬉笑，平康客，五陵侠，闲相待，沙河路，灞陵桥。万眼琉璃，目眩去闲买，一翦梅烧。数金蛾彩蝶，簇带那人娇。说著魂销。掩鲛绡。波翻海，尘换世，铜仙泪，铁心娆。渺何地，跢朱履，解金貂。步宫腰。瑶池惊燕罢，瓶落井，箭离弨。灯楼倒，吴儿老，绛都迢。点点梅梢残雪，似东风、吹恨难消。悄山村渔火，风鬓立春宵。绕寒潮。
六州歌头（元夕和宜可）
作者：刘将孙
朝代：宋

天涯倦客，如梦说今宵。承平事，车尘涨，马鸣萧。火城朝。狂歌闲嬉笑，平康客，五陵侠，闲相待，沙河路，灞陵桥。万眼琉璃，目眩去闲买，一翦梅烧。数金蛾彩蝶，簇带那人娇。说著魂销。掩鲛绡。波翻海，尘换世，铜仙泪，铁心娆。渺何地，D26A朱履，解金貂。步宫腰。瑶池惊燕罢，瓶落井，箭离B829。灯楼倒，吴儿老，绛都迢。点点梅梢残雪，似东风、吹恨难消。悄山村渔火，风鬓立春宵。绕寒潮。
别萧高凤
作者：刘将孙
朝代：宋
体裁：五言律诗

惜与可人别，又贪归路长。人生有离别，吾事属閒忙。沽酒浇芳草，垂鞭看夕阳。眼前听鹤语，世路剧茫茫。
南乡子（重阳效东坡作）
作者：刘将孙
朝代：宋
体裁：词

山色泛秋光。点点东篱菊又黄。岁月欺人如此去，堂堂。一事无成两鬓霜。佳节共持觞。无限杯供有限狂。明月明年诗句苦，茫茫。细把茱萸感慨长。
忆旧游·前题分得论字
作者：刘将孙
朝代：宋
体裁：词

正落花时节，憔悴东风，绿满愁痕。悄客梦惊呼伴侣，断鸿有约，回泊归云。江空共道惆怅，夜雨隔篷闻。尽世外纵横，人间恩怨，细酌重论。叹他乡异县，渺旧雨新知，历落情真。匆匆那忍别，料当君思我，我亦思君。人生自非麋鹿，无计久同群。此去重消魂，黄昏细雨人闭门。
摸鱼儿 其二 甲申客路闻鹃
作者：刘将孙
朝代：宋
体裁：词

雨萧萧、春寒欲暮。杜鹃声转山路。东风与汝何恩怨，强管人间去住。行且去。漫憔悴十年，愁得身成树。青青故宇。看浩荡灵修，徘徊落日，不乐复何故。曾听处。少日京华行路。青灯梦断无语。风林飒飒鸡声乱，摇落壮心如土。今又古。任啼到天明，清血流红雨。人生几许。且赢得刘郎，看花眼惯，懒复赋前度。
摸鱼儿·甚平生、风流谢客
作者：刘将孙
朝代：宋
体裁：词

甚平生、风流谢客，刀头梦送酸楚。不堪又得花间曲，猛忆云英霜杵。闲情赋。谁催就月明，云鬓犀梳吐。才情几许。待遗策重来，吹箫一弄，鸾凤共轻举。留春住。买得绿波南浦。黄金□散如土。蔷薇洞口三生路。无奈春光顿阻。新□绪。也待见东邻，花艳墙低处。东风看取。便娇送飞梭，半携编贝，笑咏尚高古。
摸鱼儿（己卯元夕）
作者：刘将孙
朝代：宋
体裁：词

又匆匆、一番元夕，无灯更愁风雨。人间天上无归梦，惟有春来春去。愁不语。漫泪湿香绡，□草人何许。百年胜处。还更有琉璃，春棚月架，万眼蝶罗否。风流事，孤负后来儿女。可怜薄命三五。千金无买吴呆处，更说龙飞凤舞。今又古。便剩有才情，无分登楼赋。春醪独抚。也难觅阿瞒，肯容狂客，醉里试歌舞。
摸鱼儿（用前韵调敬德）
作者：刘将孙
朝代：宋

甚平生、风流谢客，刀头梦送酸楚。不堪又得花间曲，猛忆云英霜杵。闲情赋。谁催就月明，云鬓犀梳吐。才情几许。待遗策重来，吹箫一弄，鸾凤共轻举。留春住。买得绿波南浦。黄金□散如土。蔷薇洞口三生路。无奈春光顿阻。新□绪。也待见东邻，花艳墙低处。东风看取。便娇送飞梭，半摧编贝，笑咏尚高古。
摸鱼儿（甲申客路闻鹃）
作者：刘将孙
朝代：宋
体裁：词

雨萧萧、春寒欲暮。杜鹃声转□□。东风与汝何恩怨，强管人间去住。行且去。漫憔悴十年，愁得身成树。青青故宇。看浩荡灵修，徘徊落日，不乐复何故。曾听处。少日京华行路。青灯梦断无语。风林飒飒鸡声乱，摇落壮心如土。今又古。任啼到天明，清血流红雨。人生几许。且赢得刘郎，看花眼惯，懒复赋前度。
水调歌头
作者：刘将孙
朝代：宋
体裁：词

摇风犹似旆，倾雨不成盘。
西风未禁十日，早作背时看。
寂寞六郎秋扇，牵补灵均破屋，风露半襟寒。
坐感青年晚，不但翠云残。
叹此君，深隐映，早阑珊。
人间受尽炎热，暑夕几恁阑。
待得良宵灏气，正是好天良月，红到绿垂乾。
摇落从此始，感慨不能闲。
水调歌头·摇风犹似旆
作者：刘将孙
朝代：宋

摇风犹似旆，倾雨不成盘。
西风未禁十日，早作背时看。
寂寞六郎秋扇，牵补灵均破屋，风露半襟寒。
坐感青年晚，不但翠云残。
叹此君，深隐映，早阑珊。
人间受尽炎热，暑夕几恁阑。
待得良宵灏气，正是好天良月，红到绿垂干。
摇落从此始，感慨不能闲。
水调歌头（败荷）
作者：刘将孙
朝代：宋
体裁：词

摇风犹似旆，倾雨不成盘。西风未禁十日，早作背时看。寂寞六郎秋扇，牵补灵均破屋，风露半襟寒。坐感青年晚，不但翠云残。叹此君，深隐映，早阑珊。人间受尽炎热，暑夕几凭阑。待得良宵灏气，正是好天良月，红到绿垂乾。摇落从此始，感慨不能闲。
江城子（和子昂题水仙花卷）
作者：刘将孙
朝代：宋
体裁：词

云涛白凤贺瑶池。仗葳蕤。路芳菲。十月温汤，赐浴卸罗衣。半点檀心天一笑，琼奴弱，玉环肥。风流谁合婿金闺。露将晞。雪争晖。贝阙珠宫，环佩月中归。误杀洛滨狂子建，情脉脉，恨依依。
江城梅花引·明霞回雨霁秋空
作者：刘将孙
朝代：宋

明霞回雨霁秋空。
笑难逢。
步城东。
直上翠微，客有可人同。
回首向来轻节序，筋力异，心犹在，愧鬓蓬。
悲年冉冉江滚滚。
骑台平，蒋陵冷。
天高年晚，山河险，烟雾冥蒙。
一幅乌纱，闲着傲西风。
古往今来只如此，便潦倒，渺干坤，醉眼中。
江城梅花引（登高）
作者：刘将孙
朝代：宋
体裁：词

明霞回雨霁秋空。笑难逢。步城东。直上翠微，客有可人同。回首向来轻节序，筋力异，心犹在，愧鬓蓬。悲年冉冉江滚滚。骑台平，蒋陵冷。天高年晚，山河险，烟雾冥濛。一幅乌纱，闲著傲西风。古往今来只如此，便潦倒，渺乾坤，醉眼中。
沁园春
作者：刘将孙
朝代：宋

书避乱所见女子，末有埋冤姐姐，衔恨婆婆语，极俚。后有螺川杨氏和二首，又自序生杨嫁罗，丙子暮春，自涪翁亭下舟行，追骑迫，间逃入山，卒不免于驱掠。行三日，经此桥，睹无闻二词，以为特未见其苦，乃和于壁。复云，观者毋谓弄笔墨非好人家儿女，此词虽俚，谅当近情，而首及权奸误国。又云，便归去、懒东涂西抹，学少年婆。又云，错应谁铸。皆追记往日之事，甚可哀也。因念南北之交，若此何限，心常痛之，适触于目因其调为赋一词，悉叙其意，辞不足而情有余悲矣
流水断桥，坏壁春风，一曲韦娘。记宰相开元，弄权疮C54D，全家骆谷，追骑仓皇。彩凤随鸦，琼奴失意，可似人间白面郎。知他是，燕南牧马，塞北驱羊。
啼痕自诉衷肠。尚把笔低徊愧下堂。叹国手无棋，危涂何策，书窗如梦，世路方长。青冢琵琶，穹庐笳拍，未比渠侬泪万行。二十载，竟何时委玉，何地埋香。
沁园春
作者：刘将孙
朝代：宋

壬戌之秋，七夕既望，苏子泛舟。正赤壁风清，举杯属客，东山月上，遗世乘流。桂棹叩舷，洞箫倚和，何事呜呜怨泣幽。悄危坐，抚苍苍东望，渺渺荆州。客云天地蜉蝣。记千里舳舻旗帜浮。叹孟德周郎，英雄安在，武昌夏口，山水相缪。客亦知夫，盈虚如彼，山月江风有尽不。喜更酌，任东方既白，与子遨游。十月雪堂，将归临皋，二客从坡。适薄暮得鱼，细鳞巨口，新霜脱叶，月步行歌。有客无肴，有肴无酒，如此风清月白何。归谋妇，得旧藏斗酒，重载婆娑。登虬踞虎嵯峨。更凭醉攀翻栖鹘窠。曾岁月几何，江流断岸，山川非昔，夜啸扪萝。孤鹤横江，羽衣入梦，应悟飞鸣昔我过。开户视，但寂寥四顾，万顷烟波。流水断桥，坏壁春风，一曲韦娘。记宰相开元，弄权疮痏，全家骆谷，追骑仓皇。彩凤随鸦，琼奴失意，可似人间白面郎。知他是：燕南牧马，塞北驱羊。啼痕自诉衷肠，尚把笔低徊愧下堂。叹国手无棋，危涂何策，书窗如梦，世路方长。青冢琵琶，穹庐笳拍，未比渠侬泪万行。二十载，竟何时委玉，何地埋香。
沁园春
作者：刘将孙
朝代：宋

沁园春二阕，不能如公哨遍之变化，又局于韵字，不能效公用陶诗之精整，姑就本语，捃拾排比，粗以自遣云壬戌之秋，七夕既望，苏子泛舟。正赤壁风清，举杯属客，东山月上，遗世乘流。桂棹叩舷，洞箫倚和，何事呜呜怨泣幽。悄危坐，抚苍苍东望，渺渺荆州。客云天地蜉蝣。记千里舳舻旗帜浮。叹孟德周郎，英雄安在，武昌夏口，山水相缪。客亦知夫，盈虚如彼，山月江风有尽不。喜更酌，任东方既白，与子遨游。
沁园春·十月雪堂
作者：刘将孙
朝代：宋
体裁：词

十月雪堂，将归临皋，二客从坡。适薄暮得鱼，细鳞巨口，新霜脱叶，月步行歌。有客无肴，有肴无酒，如此风清月白何。归谋妇，得旧藏斗酒，重载婆娑。登虬踞虎嵯峨。更凭醉攀翻栖鹘窠。曾岁月几何，江流断岸，山川非昔，夜啸扪萝。孤鹤横江，羽衣入梦，应悟飞鸣昔我过。开户视，但寂寥四顾，万顷烟波。
沁园春·壬戌之秋
作者：刘将孙
朝代：宋
体裁：词

壬戌之秋，七夕既望，苏子泛舟。正赤壁风清，举杯属客，东山月上，遗世乘流。桂棹叩舷，洞箫倚和，何事呜呜怨泣幽。悄危坐，抚苍苍东望，渺渺荆州。客云天地蜉蝣。记千里舳舻旗帜浮。叹孟德周郎，英雄安在，武昌夏口，山水相缪。客亦知夫，盈虚如彼，山月江风有尽不。喜更酌，任东方既白，与子遨游。
沁园春·流水断桥
作者：刘将孙
朝代：宋
体裁：词

流水断桥，坏壁春风，一曲韦娘。
记宰相开元，弄权疮痏，全家骆谷，追骑仓皇。
彩凤随鸦，琼奴失意，可似人间白面郎。
知他是，燕南牧马，塞北驱羊。
啼痕自诉衷肠。
尚把笔低徊愧下堂。
叹国手无棋，危涂何策，书窗如梦，世路方长。
青冢琵琶，穹庐笳拍，未比渠侬泪万行。
二十载，竟何时委玉，何地埋香。
沁园春·流水断桥
作者：刘将孙
朝代：宋
体裁：词

流水断桥，坏壁春风，一曲韦娘。记宰相开元，弄权疮痏，全家骆谷，追骑仓皇。彩凤随鸦，琼奴失意，可似人间白面郎。知他是：燕南牧马，塞北驱羊。啼痕自诉衷肠，尚把笔低徊愧下堂。叹国手无棋，危涂何策，书窗如梦，世路方长。青冢琵琶，穹庐笳拍，未比渠侬泪万行。二十载，竟何时委玉，何地埋香。
满江红
作者：刘将孙
朝代：宋

仙人辞汉歌，自谓缚虎手，殊不佳。因改此调，虽不能如贺方回诸作，然稍觉平安。长日无所用心，非欲求加昔人也。千里酸风，茂陵客、咸阳古道。宫门夜、马嘶无迹，东关云晓。牵上魏车将汉月，忆君清泪知多少。怅土花、三十六宫墙，秋风袅。浥露兰，啼痕绕，画兰桂，雕香早。便天还知道，和天也老。独出携盘谁送客，刘郎陵上烟迷草。悄渭城、已远月荒凉，波声小。
满江红 其一 建安戏用林碧山韵
作者：刘将孙
朝代：宋

正好花时，忽办得、匆匆来去。道一往无情，却又别颦愁妩。四海云鬟高样髻，长思红袖□分路。怪近来、不怨客毡寒，婵娟误。黄花约，终难据。曾未肯，清园住。只昼思夜梦，浅斟低诉。莲子擘开谁在薏，徐娘一笑来何暮。又争知、寂寞白头吟，寒机素。
满江红 其一 建安戏用林碧山韵
作者：刘将孙
朝代：宋
体裁：词

正好花时，忽办得、匆匆来去。道一往无情，却又别颦愁妩。四海云鬟高样髻，长思红袖行分路。怪近来、不怨客毡寒，婵娟误。黄花约，终难据。曾未肯，清园住。只昼思夜梦，浅斟低诉。莲子擘开谁在薏，徐娘一笑来何暮。又争知、寂寞白头吟，寒机素。
满江红·千里酸风
作者：刘将孙
朝代：宋
体裁：词

千里酸风，茂陵客、咸阳古道。宫门夜、马嘶无迹，东关云晓。牵上魏车将汉月，忆君清泪知多少。怅土花、三十六宫墙，秋风袅。浥露兰，啼痕绕。画阑桂，雕香早。便天还知道，和天也老。独出携盘谁送客，刘郎陵上烟迷草。悄渭城、已远月荒凉，波声小。
满江红·南浦绿波
作者：刘将孙
朝代：宋
体裁：词

南浦绿波，只断送、行人行色。虽只是、鹏抟九万，天池春碧。鸾侣凤朋争快睹，鸥盟鹭宿空曾识。到玉堂、天上念西江，今非昔。公去也，宁怀别。人感旧，情空切。但岁寒松柏，相期茂悦。好在莫偿尘土债，风流宁可金门客。俯人间、大暑少清风，多炎热。
满江红·正好花时
作者：刘将孙
朝代：宋
体裁：词

正好花时，忽办得、匆匆来去。
道一往无情，却又别颦愁妩。
四海云鬟高样髻，长思红袖□分路。
怪近来、不怨客毡寒，婵娟误。
黄花约，终难据。
曾未肯，清园住。
只昼思夜梦，浅斟低诉。
莲子擘开谁在意，徐娘一笑来何暮。
又争知、寂寞白头吟，寒机素。
满江红（和李圆峤话别）
作者：刘将孙
朝代：宋

南浦绿波，只断送、行人行色。虽只是、鹏搏九万，天池春碧。鸾侣凤朋争快睹，鸥盟鹭宿空曾识。到玉堂、天上念西江，今非昔。公去也，宁怀别。人感旧，情空切。但岁寒松柏，相期茂悦。好在莫偿尘土债，风流宁可金门客。俯人间、大暑少清风，多炎热。
满江红（建安戏用林碧山韵）
作者：刘将孙
朝代：宋

正好花时，忽办得、匆匆来去。道一往无情，却又别颦愁妩。四海云鬟高样髻，长思红袖□分路。怪近来、不怨客毡寒，婵娟误。黄花约，终难据。曾未肯，清园住。只昼思夜梦，浅斟低诉。莲子擘开谁在薏，徐娘一笑来何暮。又争知、寂寞白头吟，寒机素。碧山建人，仕建安，词中云鬟红袖，皆建近景，莲薏徐何，皆建故有名妓，戏存其姓名，知者可一笑也。
踏莎行闲游
作者：刘将孙
朝代：宋
体裁：词

水际轻烟，沙边微雨。荷花芳草垂杨渡。多情移徙忽成愁，依稀恰是西湖路。血染红笺，泪题锦句。西湖岂忆相思苦。只应幽梦解重来，梦中不识从何去。
送钱方立游荆二首
作者：刘将孙
朝代：宋

岘山西上楚天头，书剑区区事远游。岁月如流方作客，江山信美莫登楼。百年耆旧谁家传，一代衣冠又古丘。乱后题诗诗即史，未应轻付水东流。不辞跋涉恨崎呕，如此飘飘一丈夫。新雨惊秋鸣草树，行人随雁落江湖。岁年宁向长途老，天地何堪一室拘。几世中原今复合，更陪九石作鹏图。
送钱方立游荆二首·其一
作者：刘将孙
朝代：宋
体裁：七言律诗

岘山西上楚天头，书剑区区事远游。岁月如流方作客，江山信美莫登楼。百年耆旧谁家传，一代衣冠又古丘。乱后题诗诗即史，未应轻付水东流。
送钱方立游荆二首·其二
作者：刘将孙
朝代：宋
体裁：七言律诗

不辞跋涉恨崎呕，如此飘飘一丈夫。新雨惊秋鸣草树，行人随雁落江湖。岁年宁向长途老，天地何堪一室拘。几世中原今复合，更陪九石作鹏图。
金缕曲·贺新郎·我老无能矣
作者：刘将孙
朝代：宋
体裁：词

我老无能矣。叹人生、得开笑口，一年闲几。去景悠悠如有待，白发已非春事。便一笑、何曾是喜。我本渔樵孟诸野，向举家、尽叹今如是，空自苦，有谁似。堆堆独坐文书里。是无能、爱闲爱静，清时有味。出处古今无真是，往往君言有理。看攘臂、后来锋起。汉晋唐虞一杯水，只鲁连、犹未知之耳。况碌碌，共馀子。
金缕曲（用稼轩韵作）
作者：刘将孙
朝代：宋

我老无能矣。叹人生、得开笑口，一年闲几。去景悠悠如有待，白发已非春事。便一笑、何曾是喜。我本渔樵孟诸野，向举家、尽叹今如是，空自苦，有谁似。堆堆独坐文书里。是无能、爱闲爱静，清时有味。出处古今无真是，往往君言有理。看攘臂、后来锋起。汉晋唐虞一杯水，只鲁连、犹未知之耳。况碌碌，共余子。
阮郎归（舟中作）
作者：刘将孙
朝代：宋
体裁：词

斜阳江路柳青青。传杯那放停。上船不记送人行。南风吹酒醒。江曲曲，路萦萦。月明潮水生。送将残梦作浮萍。角声何处城。
句
作者：刘少逸
朝代：宋

有月竹阴寒。风递花香入酒尊。波涛海寺秋。几度诗狂欲上天。
句·其一
作者：刘少逸
朝代：宋

有月竹阴寒。
句·其三
作者：刘少逸
朝代：宋

波涛海寺秋。
句·其二
作者：刘少逸
朝代：宋

风递花香入酒尊。
句·其四
作者：刘少逸
朝代：宋

几度诗狂欲上天。
谨吟七言四韵恶诗一首攀送崇教大师归天台寿昌寺
作者：刘少逸
朝代：宋
体裁：七言律诗

道高尘俗住应难，携锡东归暑未残。紫殿已承新雨露，白云终忆旧峰峦。孤村路僻牵吟远，峭壁泉飞入梦寒。满箧御诗兼御札，到时松院与谁看。
临终偈
作者：刘尧夫
朝代：宋
体裁：偈颂

不到清泉白石边，却来城市走喧喧。夜来一派银潢水，泻向琼台玉槛前。
句
作者：刘尧夫
朝代：宋

力推狞龙借水饮，手却猛虎夺石坐。
满庭芳
作者：刘山老
朝代：宋
体裁：词

跛子年来，形容何似，俨然一部髭须。世间许大，拐上做工夫。选甚南州北县，逢着处、酒满葫芦。熏熏醉，不知明日，何处度朝晡。洛阳，花看了，归来帝里，一事全无。又还与瓠羹，再作门徒。蓦地思量下水，浪网上、芦席横铺。呵呵笑，睢阳门外，有个大南湖。
满庭芳
作者：刘山老
朝代：宋
体裁：词

跛子年来，形容何似，俨然一部髭须。世间许大，拐上做工夫。选甚南州北县，逢著处、酒满葫芦。醺醺醉，不知明日，何处度朝晡。洛阳，花看了，归来帝里，一事全无。又还与瓠羹，再作门徒。蓦地思量下水，浪网上、芦席横铺。呵呵笑，睢阳门外，有个大南湖。
满庭芳·跛子年来
作者：刘山老
朝代：宋

跛子年来，形容何似，俨然一部髭须。
世间许大，拐上做工夫。
选甚南州北县，逢着处、酒满葫芦。
醺醺醉，不知明日，何处度朝晡。
洛阳，花看了，归来帝里，一事全无。
又还与瓠羹，再作门徒。
蓦地思量下水，浪网上、芦席横铺。
呵呵笑，睢阳门外，有个大南湖。
忠节庙
作者：刘岑
朝代：宋

皇天佑宋生虎臣，奋身櫜鞬起西秦。
勇义智略卫霍伦，西平云亡愬復兴。
疾首匈奴敢凭陵，恨不一举空朔廷。
鸣剑抵掌志幽幷，提兵北趋指神京。
遇虏大点符离城，绛衣铁冠目怒瞑。
虏众辟易屡窜奔，飞矢洞胁陨其身。
帝心震悼诏廷绅，一旦失此飞将军，作宫庙食妥其灵。
生为人雄死明神，虽殁不愧远与巡。
气衝斗牛叩穹旻，臣魄尚能厉女真。
镇山之南勒坚珉，百世祀兮慰忠魂。
忠节庙
作者：刘岑
朝代：宋

皇天祐宋生虎臣，奋身櫜鞬起西秦。勇义智略卫霍伦，西平云亡愬复兴。疾首匈奴敢凭陵，恨不一举空朔廷。鸣剑抵掌志幽并，提兵北趋指神京。遇虏大点符离城，绛衣铁冠目怒瞑。虏众辟易屡窜奔，飞矢洞胁陨其身。帝心震悼诏廷绅，一旦失此飞将军。作宫庙食妥其灵，生为人雄死明神。虽殁不愧远与巡，气冲斗牛叩穹旻。臣魄尚能厉女真。镇山之南勒坚珉，百世祀兮慰忠魂。
贞女祠
作者：刘岑
朝代：宋

贞女已云远，芳名闻至今。烟波濑江上，松柏古祠深。暮色留残照，悲风动远林。谪仙文不死，读罢为沾襟。
贞女祠
作者：刘岑
朝代：宋

贞女已云远，芳名闻至今。
烟波濑江上，松柏古祠深。
暮色留残照，悲风动远林。
谪仙文不死，读罢为霑襟。
题玉华洞
作者：刘峤
朝代：宋
体裁：七言绝句

洞南石燕接灵龟，狮子峥嵘气与齐。碧眼方瞳人不识，三山正在玉华西。
劝农和江万里韵
作者：刘崇卿
朝代：宋
体裁：七言律诗

年来兵饷瘠吾农，天遣仁侯作岁丰。燕寝昼清尘不到，螺江春满泽无穷。诗陶幽雅熙熙俗，文续周书噩噩风。别乘自怜无锸地，劝耕却得到山中。
句
作者：刘巨
朝代：宋

渔人忽惊起，雪片逐风斜。
赠苏轼兄弟
作者：刘巨
朝代：宋
体裁：七言绝句

惊人事业传三馆，动地文章震九州。老夫欲别无他祝，以愿双封万户侯。
题汪水云诗卷
作者：刘师复
朝代：宋

万里归来葺故园，阚湖新结小船轩。双亲八十喜康健，七子侍劳三十孙。别港莺娇恰恰啼，苏公堤过赵公堤。水西云北春无赖，细柳新蒲绿未齐。天造西湖锦绣堆，柳边渔父小篷开。能言景定年间事，公主鸾箫锦棹来。此客清狂似季真，意行湖曲眺青春。橹声往往来来好，山色朝朝暮暮新。杖藜引客入渔家，尽敞蓬窗作供茶。三面阑干诗思阔，湖光千顷浸荷花。当年飞鸟亦难前，今日中堂起烧烟。丞相不嗔山色好，歌声稳送里河船。小小船斋阚碧流，水仙招我下湖游。箫声袅袅歌声合，桂子香中十里秋。诗翁老去尚儿嬉，撩拨歌鬟笑挽衣。草草杯盘随处饮，西泠桥入断桥归。北去南来无定居，水流云在意何如。湖边倘有西飞雁，只寄诗筒莫寄书。涧边烂醉桂花秋，明发携琴不可留。遥想两峰湖一曲，画船何日许同游。
题汪水云诗卷·其二
作者：刘师复
朝代：宋

别港莺娇恰恰啼，苏公堤过赵公堤。水西云北春无赖，细柳新蒲绿未齐。
题汪水云诗卷·其六
作者：刘师复
朝代：宋

当年飞鸟亦难前，今日中堂起烧烟。丞相不嗔山色好，歌声稳送里河船。
题汪水云诗卷·其一
作者：刘师復
朝代：宋
体裁：七言绝句

万里归来葺故园，阚湖新结小船轩。双亲八十喜康健，七子侍劳三十孙。
题汪水云诗卷·其七
作者：刘师復
朝代：宋
体裁：七言绝句

小小船斋阚碧流，水仙招我下湖游。箫声袅袅歌声合，桂子香中十里秋。
题汪水云诗卷·其三
作者：刘师復
朝代：宋
体裁：七言绝句

天造西湖锦绣堆，柳边渔父小篷开。能言景定年间事，公主鸾箫锦棹来。
题汪水云诗卷·其九
作者：刘师復
朝代：宋
体裁：七言绝句

北去南来无定居，水流云在意何如。湖边倘有西飞雁，只寄诗筒莫寄书。
题汪水云诗卷·其二
作者：刘师復
朝代：宋

别港鶑娇恰恰啼，苏公堤过赵公堤。
水西云北春无頼，细柳新蒲绿未齐。
题汪水云诗卷·其五
作者：刘师復
朝代：宋
体裁：七言绝句

杖藜引客入渔家，尽敞蓬窗作供茶。三面阑干诗思阔，湖光千顷浸荷花。
题汪水云诗卷·其八
作者：刘师復
朝代：宋
体裁：七言绝句

诗翁老去尚儿嬉，撩拨歌鬟笑挽衣。草草杯盘随处饮，西泠桥入断桥归。
题汪水云诗卷·其六
作者：刘师復
朝代：宋

当年飞鸟亦难前，今日中堂起烧烟。
丞相不嗔山色好，歌声稳送裏河船。
题汪水云诗卷·其十
作者：刘师復
朝代：宋
体裁：七言绝句

涧边烂醉桂花秋，明发携琴不可留。遥想两峰湖一曲，画船何日许同游。
题汪水云诗卷·其十一
作者：刘师復
朝代：宋
体裁：五言律诗

水流云在意，政不限西东。山泽秋如瘦，江湖道亦穷。浙音惟我听，冀眼独居空。甚惜匆匆别，西风落叶中。
题汪水云诗卷·其四
作者：刘师復
朝代：宋
体裁：七言绝句

此客清狂似季真，意行湖曲眺青春。橹声往往来来好，山色朝朝暮暮新。
游百岩（原注：石在河南修武）
作者：刘师忠
朝代：宋
体裁：七言绝句

当年匹马度荒村，青眼相逢是此君。重到故乡归兴动，一竿风月对何人。
句
作者：刘师道
朝代：宋

南浦未伤春草碧，北山仍愧晓猿惊。久师金马客，勍敌玉溪生。有路期奔月，无媒与嫁春。金谷路尘埋国艳，武陵溪水泛天香。晨瞻北斗天何远，梦断南柯日未沉。青帝翠华沈物外，素娥孀影吊云端。三千世界银成色，十二楼台玉作层。逝波帝子魂何在，芳草王孙怨未归。
句·其一
作者：刘师道
朝代：宋

南浦未伤春草碧，北山仍媿晓猿惊。
句·其一
作者：刘师道
朝代：宋

南浦未伤春草碧，北山仍愧晓猿惊。
句·其七
作者：刘师道
朝代：宋

青帝翠华沈物外，素娥孀影吊云端。
句·其七
作者：刘师道
朝代：宋

青帝翠华沈物外，素娥孀影弔云端。
句·其三
作者：刘师道
朝代：宋

有路期奔月，无媒与嫁春。
句·其九
作者：刘师道
朝代：宋

逝波帝子魂何在，芳草王孙怨未归。
句·其二
作者：刘师道
朝代：宋

久师金马客，勍敌玉溪生。
句·其五
作者：刘师道
朝代：宋

晨瞻北斗天何远，梦断南柯日未沉。
句·其八
作者：刘师道
朝代：宋

三千世界银成色，十二楼台玉作层。
句·其六
作者：刘师道
朝代：宋

野马飞窗日，酰鸡舞瓮天。
句·其四
作者：刘师道
朝代：宋

金谷路尘埋国艳，武陵溪水泛天香。
句·其四
作者：刘师道
朝代：宋

金谷路尘埋国艷，武陵溪水泛天香。
浮萍
作者：刘师邵
朝代：宋

乍因轻浪迭晴沙，又趁迴风拥钓槎。
莫怪狂踪易飘泊，前身不合是杨花。
抱元观
作者：刘希真
朝代：宋

龙冈十里秀蟠云，天斲灵墟馆异人。柳眼长年驻春色，金精一掬吐寒津。田公羽驾随飙远，长史琅函得语真。今日我来师接否，半窗飞雪话蒙屯。
抱元观
作者：刘希真
朝代：宋

龙冈十里秀蟠云，天斵灵墟馆异人。
柳眼长年驻春色，金精一掬吐寒津。
田公羽驾随飙远，长史琅函得语真。
今日我来师接否，半窗飞雪话蒙屯。
忆旧游·闻雁
作者：刘应几
朝代：宋
体裁：词

记铜驼载酒，翠陌吹箫，曾听相呼。不尽离离意，搅柔肠如剪，立马踟蹰。人生似此苍鬓，堪得几声疏。想怨入秋深，愁随天远，满目平芜。音书未曾寄，正人在燕台，忘却回车。奈菰蒲旧地，山空木落，霜老泉枯。月明仙掌何处，转首失栖乌。待说与云间，潇湘近日风捲湖。
忆旧游（闻雁）
作者：刘应几
朝代：宋
体裁：词

记铜驼载酒，翠陌吹箫，曾听相呼。不尽离离意，觉柔肠如剪，立马踟蹰。人生似此苍鬓，禁得几声疏。想怨入秋深，愁随天远，满目平芜。音书未曾寄，正人在燕台，忘却回车。奈菰蒲旧地，山空木落，霜老泉枯。月明仙掌何处，转首失栖乌。待说与云间，潇湘近日风卷湖。
中斋归自海上见访
作者：刘应凤
朝代：宋
体裁：七言律诗

拂石为床席白云，鲸鱼背上有归人。谏书檄草俱成血，野服黄冠再见身。麈尾悲酸浑欲死，灯前潇洒俨如神。更阑万籁收沉尽，地阔天高两主宾。
句
作者：刘应凤
朝代：宋
体裁：句

天留仲子继孤竹，谁向西山饭伯夷。
寄青山
作者：刘应凤
朝代：宋

曾诵先生感寓诗，如今似写我心悲。
西施贫处无盐笑，乌获饥来竖子朝。
不士不农焉用彼，无齐无楚竟何之。
光阴未老人先老，荒草斜阳泣断碑。
寄青山
作者：刘应凤
朝代：宋

曾诵先生感寓诗，如今似写我心悲。西施贫处无盐笑，乌获饥来竖子期。不士不农焉用彼，无齐无楚竟何之。光阴未老人先老，荒草斜阳泣断碑。
挽朱梧月
作者：刘应凤
朝代：宋
体裁：七言律诗

早岁出山交识广，晚年闭户子孙单。酒边谈笑俱成史，病后风骚尚可坛。直向九泉寻辈行，肯留百世说艰难。江空云冷衣冠尽，猿鹤羞人指亦弹。
挽罗榷院子远
作者：刘应凤
朝代：宋

共说门庭王谢盛，谁知骨相岛郊穷。躬行自得前贤法，家礼犹还三代风。脚迹肯随权要出，头衔宁与浊流同。湖山寒食多新鬼，地下何颜见此翁。国亡何忍家偏活，百鬼欺淩任所遭。老大伊川七分易，飘零正则九章骚。修持惯习甘辛苦，俯仰难容誉处高。日月时同来去异，云间应叹众生劳。尝忆东华裹饭时，五千字挟海潮飞。臣愚敢避权奸忤，主弱宁知国事非。相马有奇堪下拜，屠龙无用只空归。江南文物侵寻尽，洒泪单传第一衣。
挽罗榷院子远·其一
作者：刘应凤
朝代：宋
体裁：七言律诗

共说门庭王谢盛，谁知骨相岛郊穷。躬行自得前贤法，家礼犹还三代风。脚迹肯随权要出，头衔宁与浊流同。湖山寒食多新鬼，地下何颜见此翁。
挽罗榷院子远·其三
作者：刘应凤
朝代：宋
体裁：七言律诗

尝忆东华裹饭时，五千字挟海潮飞。臣愚敢避权奸忤，主弱宁知国事非。相马有奇堪下拜，屠龙无用只空归。江南文物侵寻尽，洒泪单传第一衣。
挽罗榷院子远·其二
作者：刘应凤
朝代：宋

国亡何忍家偏活，百鬼欺凌任所遭。
老大伊川七分易，飘零正则九章骚。
修持惯习甘辛苦，俯仰难容誉处高。
日月时同来去异，云间应叹众生劳。
挽罗榷院子远·其二
作者：刘应凤
朝代：宋

国亡何忍家偏活，百鬼欺淩任所遭。老大伊川七分易，飘零正则九章骚。修持惯习甘辛苦，俯仰难容誉处高。日月时同来去异，云间应叹众生劳。
送文总管朝燕
作者：刘应凤
朝代：宋

唤得岚乡昨梦回，东风万里上金台。出关曾解婆娑否，枝北枝南一种梅。点检桑枌泪几行，羞和书屋总荒凉。孔明景略留遗传，分挂当年夜雨床。夹道红旗驻马蹄，乡人将喜又将疑。天留中子继孤竹，谁向西山饭伯夷。满眼平畴草自春，乌鸦无数是耘丁。鬼神如奉君王问，为说东南燐火青。
送文总管朝燕·其一
作者：刘应凤
朝代：宋
体裁：七言绝句

唤得岚乡昨梦回，东风万里上金台。出关曾解婆娑否，枝北枝南一种梅。
送文总管朝燕·其三
作者：刘应凤
朝代：宋
体裁：七言绝句

夹道红旗驻马蹄，乡人将喜又将疑。天留中子继孤竹，谁向西山饭伯夷。
送文总管朝燕·其二
作者：刘应凤
朝代：宋
体裁：七言绝句

点检桑枌泪几行，羞和书屋总荒凉。孔明景略留遗传，分挂当年夜雨床。
送文总管朝燕·其四
作者：刘应凤
朝代：宋
体裁：七言绝句

满眼平畴草自春，乌鸦无数是耘丁。鬼神如奉君王问，为说东南燐火青。
游九锁·其一
作者：刘应子
朝代：宋

大涤仙山不易寻，仙人楼阁倚林垧。
地环九锁溪为路，殿合诸峯石作屏。
落日烟岚呈紫翠，清秋木石写丹青。
我生素负元龙气，东望沧溟醉眼醒。
游九锁·其二
作者：刘应子
朝代：宋

忆昔梦中游，高怀怅冥邈。箯舆入山来，精爽欲飞跃。九锁相回环，群峰俱卓荦。地胜幻蓬莱，天低眇嵩岳。古道矗危亭，断涧横略彴。流泉翠蛟舞，怪石紫鳞错。坡仙不可见，墨香俨犹昨。迤逦跨五洞，解衣小盘礴。烟萝蔓千树，风松鼓万壑。元放时往来，仙家有真乐。石鼓叩即鸣，乳泉甘比酪。对此黄花秋，风景良不恶。更欲穷绝顶，不惮疲两脚。谢屐随纵横，嘉帽任落魄。回首日已晡，空山唳猿鹤。羽衣坐玄石，呼茗待佳客。拂弦写秋声，洗盏营晚酌。诗成走风雨，鬼神亦惊愕。何时了功名，来寻赤松约。
游九锁·其二
作者：刘应子
朝代：宋

忆昔梦中游，高怀怅冥邈。
箯舆入山来，精爽欲飞跃。
九锁相迴环，羣峯俱卓荦。
地胜幻蓬莱，天低眇嵩岳。
古道矗危亭，断涧横略彴。
流泉翠蛟舞，怪石紫鳞错。
坡仙不可见，墨香俨犹昨。
迤逦跨五洞，解衣小盘礴。
烟萝蔓千树，风松鼓万壑。
元放时往来，仙家有真乐。
石鼓叩即鸣，乳泉甘比酪。
对此黄花秋，风景良不恶。
更欲穷绝顶，不惮疲两脚。
谢屐随纵横，嘉帽任落魄。
回首日已晡，空山唳猿鹤。
羽衣坐玄石，呼茗待佳客。
拂弦写秋声，洗琖营晚酌。
诗成走风雨，鬼神亦惊愕。
何时了功名，来寻赤松约。
游九锁二首
作者：刘应子
朝代：宋

大涤仙山不易寻，仙人楼阁倚林坰。地环九锁溪为路，殿合诸峰石作屏。落日烟岚呈紫翠，清秋木石写丹青。我生素负元龙气，东望沧溟醉眼醒。
游九锁二首
作者：刘应子
朝代：宋

忆昔梦中游，高怀怅冥邈。
箯舆入来，精爽欲飞跃。
九锁相回环，群峰俱卓牵。
地胜幻蓬莱，天低眇嵩岳。
古道矗危亭，断涧横略彴。
流泉翠蛟舞，怪石紫鳞错。
坡仙不可见，墨香俨犹昨。
迤逦跨五洞，解衣小盘礴。
烟萝蔓千树，风松鼓万壑。
元放时往来，仙家有真乐。
石鼓叩即鸣，乳泉甘比酪。
对此黄花秋，风景良不恶。
更欲穷绝顶，不惮疲两脚。
谢屐随纵横，嘉帽任落魄。
回首日已晡，空山唳猿鹤。
羽衣坐玄石，呼茗待侍客。
指弦写秋声，洗琖营晚酌。
诗成走风雨，鬼神亦惊愕。
何时了功名，来寻赤松约。
义上人归自武林戏作四偈
作者：刘应时
朝代：宋

十载江湖寄此身，足香惯踏软红尘。梦回一笑知何有，稳卧家山寂寞滨。行脚从来笑赵州，草鞋踏破竟何求。百千三昧无穷义，不出颐庵拄杖头。老去居然懒出门，故乡零落暗消魂。岁寒道义唯松竹，伴我东溪沙水村。身世总为闲伎俩，生前须了恶因缘。把茅约子归云壑，品字柴头坐说禅。
义上人归自武林戏作四偈·其一
作者：刘应时
朝代：宋
体裁：偈颂

十载江湖寄此身，足香惯踏软红尘。梦回一笑知何有，稳卧家山寂寞滨。
义上人归自武林戏作四偈·其三
作者：刘应时
朝代：宋
体裁：偈颂

老去居然懒出门，故乡零落暗消魂。岁寒道义唯松竹，伴我东溪沙水村。
义上人归自武林戏作四偈·其二
作者：刘应时
朝代：宋
体裁：偈颂

行脚从来笑赵州，草鞋踏破竟何求。百千三昧无穷义，不出颐庵拄杖头。
义上人归自武林戏作四偈·其四
作者：刘应时
朝代：宋
体裁：偈颂

身世总为闲伎俩，生前须了恶因缘。把茅约子归云壑，品字柴头坐说禅。
九日
作者：刘应时
朝代：宋
体裁：七言律诗

吟怀祇恐负嘉期，不惮登高脚力疲。满眼关愁淡秋色，长笺入手粲明玑。兴来不省风吹帽，醉后何愁酒湿衣。欲和蓝田无好语，笑挼黄菊带香归。
佑上人制纸帐作诗谢之
作者：刘应时
朝代：宋

老来何物是生涯，一榻翛然亦自佳。
睡裏山禽弄霜晓，梦回明月上梅花。
颇知常侍嫌乌布，未羡先生坐绛纱。
最爱洒窗风雪夜，道人施法復何加。
入夜
作者：刘应时
朝代：宋

入夜雨声细，小窗灯影寒。僻居成懒惰，饱食幸平安。时事不复问，旧书时一看。欣然会心处，香烬一炉残。
入夜
作者：刘应时
朝代：宋

入夜雨声细，小窗灯影寒。
僻居成懒惰，饱食幸平安。
时事不復问，旧书时一看。
欣然会心处，香烬一炉残。
冬夜
作者：刘应时
朝代：宋
体裁：古风

浊酒有真味，软火如春和。跧居身懒动，卒岁养微痾。世境淡无染，心源湛不波。舍尔短檠乐，如此良夜何。
别李簿
作者：刘应时
朝代：宋
体裁：五言律诗

执手江亭晚，回骖涧谷深。碧山衔落照，烟树锁愁心。空捣黄金泪，谁知白石音。殷勤嘱鱼雁，他日莫浮沉。
即事
作者：刘应时
朝代：宋
体裁：七言绝句

暖云芳草媚晴川，花正娇春柳欲眠。老景侵寻生事拙，旧巢归燕自相怜。
县庠直舍
作者：刘应时
朝代：宋

午日已过人寂寂，虚斋独坐竹萧萧。
睡魔正与诗魔战，窗外一声婆餠焦。
县庠直舍
作者：刘应时
朝代：宋

午日已过人寂寂，虚斋独坐竹萧萧。睡魔正与诗魔战，窗外一声婆饼焦。
句
作者：刘应时
朝代：宋

世事不复问，旧书时一看。烛与梅花共过冬，淡月故移疏影去。
句
作者：刘应时
朝代：宋

世事不复问，旧书时一首。
句·其一
作者：刘应时
朝代：宋

世事不复问，旧书时一看。
句·其一
作者：刘应时
朝代：宋

世事不復问，旧书时一看。
句·其二
作者：刘应时
朝代：宋

烛与梅花共过冬，淡月故移疏影去。
句·其二
作者：刘应时
朝代：宋

烛与梅花共过冬，淡月故移踈影去。
史太师病愈未果走贺诞辰伊迩作古诗三首寄之
作者：刘应时
朝代：宋

真隐出人间，了此一大事。尧舜既授受，边障息烽燧。袖手辞钧衡，澹然不色喜。高卧北山云，戏掬西湖水。真隐爱西湖，居然来卜宅。春波自溶溶，秋林何策策。密迩城市居，夐与嚣尘隔。开窗放月入，好句来几席。真隐道骨坚，能禦阴阳寇。不藉卢扁术，自得乔松寿。香馥东篱菊，樽馀北海酒。裁诗千百篇，年年登衮绣。
史太师病愈未果走贺诞辰伊迩作古诗三首寄之·其一
作者：刘应时
朝代：宋

真隐出人间，了此一大事。尧舜既授受，边障息烽燧。袖手辞钧衡，澹然不色喜。高卧北山云，戏掬西湖水。
史太师病愈未果走贺诞辰伊迩作古诗三首寄之·其一
作者：刘应时
朝代：宋

真隠出人间，了此一大事。
尧舜既授受，边障息烽燧。
袖手辞钧衡，澹然不色喜。
高卧北山云，戏掬西湖水。
史太师病愈未果走贺诞辰伊迩作古诗三首寄之·其三
作者：刘应时
朝代：宋

真隐道骨坚，能禦阴阳寇。不藉卢扁术，自得乔松寿。香馥东篱菊，樽馀北海酒。裁诗千百篇，年年登衮绣。
史太师病愈未果走贺诞辰伊迩作古诗三首寄之·其三
作者：刘应时
朝代：宋

真隠道骨坚，能御阴阳寇。
不藉卢扁术，自得乔松寿。
香馥东篱菊，樽余北海酒。
裁诗千百篇，年年登衮绣。
史太师病愈未果走贺诞辰伊迩作古诗三首寄之·其二
作者：刘应时
朝代：宋

真隐爱西湖，居然来卜宅。春波自溶溶，秋林何策策。密迩城市居，夐与嚣尘隔。开窗放月入，好句来几席。
史太师病愈未果走贺诞辰伊迩作古诗三首寄之·其二
作者：刘应时
朝代：宋

真隠爱西湖，居然来卜宅。
春波自溶溶，秋林何策策。
密迩城市居，夐与嚣尘隔。
开窗放月入，好句来几席。
史魏公东湖别墅二首
作者：刘应时
朝代：宋

云抹山容疑泼绿，月涵波影自摇金。丈夫出处如云月，猿鹤安能识此心。徜徉绿野春波上，徙倚石楼烟霭间。只恐苍生待霖雨，未容谢傅老东山。
史魏公东湖别墅二首·其一
作者：刘应时
朝代：宋
体裁：七言绝句

云抹山容疑泼绿，月涵波影自摇金。丈夫出处如云月，猿鹤安能识此心。
史魏公东湖别墅二首·其二
作者：刘应时
朝代：宋
体裁：七言绝句

徜徉绿野春波上，徙倚石楼烟霭间。只恐苍生待霖雨，未容谢傅老东山。
和史魏公酬北山寿老
作者：刘应时
朝代：宋

黄发了国事，归来双颊红。园林白日静，乐事何丰融。更许柏庭友，来依春桂丛。境胜香山远，辞高支遁同。眷兹达尊地，绰有古人风。梅林洗烦暑，霁色摩苍空。烟霞琢秀句，咀嚼味无穷。徒纪盛山燕，来羡昌黎公。
和史魏公酬北山寿老
作者：刘应时
朝代：宋

黄髮了国事，归来双颊红。
园林白日静，乐事何丰融。
更许柏庭友，来依春桂丛。
境胜香山远，辞高支遁同。
眷兹达尊地，绰有古人风。
梅林洗烦暑，霁色摩苍空。
烟霞琢秀句，咀嚼味无穷。
徒纪盛山燕，来羡昌黎公。
喜会故友
作者：刘应时
朝代：宋

邂逅相逢不作难，地炉握手话悲欢。朝廷已诵相如赋，朋旧犹嗟范叔寒。剪剪秋花多胜韵，累累霜实尚微酸。小春天气能来否，同访山家苜蓿盘。
喜会故友
作者：刘应时
朝代：宋

邂逅相逢不作难，地炉握手话悲欢。
朝廷已诵相如赋，朋旧犹嗟范叔寒。
剪剪秋花多胜韵，纍纍霜实尚微酸。
小春天气能来否，同访山家苜蓿盘。
喜儿辈归宁
作者：刘应时
朝代：宋
体裁：七言律诗

凛凛寒威欲挟绵，棱棱病骨只忻眠。灯花璀璨人归后，云色苍茫雪作天。百岁光阴宁有几，四时饮啄且随缘。拥炉莫厌团圞乐，节物峥嵘又一年。
夜坐有感
作者：刘应时
朝代：宋
体裁：七言律诗

躬耕谷口未为贫，安得生涯似子真。平日固知穷有鬼，年来更觉老欺人。短檠颇怯蝇头字，蠹简时揩鼠迹尘。儿女岂知黄卷乐，苦嫌无补废精神。
寄张武子
作者：刘应时
朝代：宋

霁月耿东南，流光净如洗。幽人怀夜光，掬水弄清泚。春云多态度，蒸缊出山麓。舒卷无定踪，形容劳远目。可人古锦囊，多乎斯二者。造物发天藏，笔端妙陶冶。我具择法眼，仅得窥一斑。恨无餐玉法，谩入蓝田山。别来岁月换，倏如飞鸟过。升沉不足数，交谊果如何。夜窗浥露气，策策秋声高。假寐发永叹，念远心忉忉。
寄张武子
作者：刘应时
朝代：宋

霁月耿东南，流光浄如洗。
幽人怀夜光，掬水弄清泚。
春云多态度，蒸缊出山麓。
舒卷无定踪，形容劳远目。
可人古锦囊，多乎斯二者。
造物发天藏，笔端妙陶冶。
我具择法眼，仅得窥一斑。
恨无餐玉法，谩入蓝田山。
别来岁月换，倏如飞鸟过。
升沉不足数，交谊果如何。
夜窗浥露气，策策秋声高。
假寐发永叹，念远心忉忉。
山中三首
作者：刘应时
朝代：宋

始看红紫上花稍，倏忽春光半已消。最是幽窗断魂处，杜鹃啼月过山腰。伏枥已无千里志，卧云聊作一枝栖。田翁笑喜桑麻长，山北山南雨意低。年来世路愈间关，且喜儿童放我閒。百岁光阴无一半，莱衣能得几时斑。
山中三首·其一
作者：刘应时
朝代：宋
体裁：七言绝句

始看红紫上花稍，倏忽春光半已消。最是幽窗断魂处，杜鹃啼月过山腰。
山中三首·其三
作者：刘应时
朝代：宋
体裁：七言绝句

年来世路愈间关，且喜儿童放我閒。百岁光阴无一半，莱衣能得几时斑。
山中三首·其二
作者：刘应时
朝代：宋
体裁：七言绝句

伏枥已无千里志，卧云聊作一枝栖。田翁笑喜桑麻长，山北山南雨意低。
山居
作者：刘应时
朝代：宋
体裁：七言绝句

浅浅溪流短短篱，碧于深处小茅茨。想无俗子知踪迹，小款梅花细说诗。
山居三首
作者：刘应时
朝代：宋

行年当耳顺，涉世尚心劳。倦矣归三径，皤然愧二毛。留诗羞茗供，为客酿松醪。晚照横篱落，呼儿课楚骚。小小园林畔，萧萧丛薄间。茅檐颇幽隐，竹径自回环。犬吠溪头客，日衔窗外山。遗编淡相对，身世觉高閒。雨湿茅茨暗，日长天气温。心閒忘物累，足懒出柴门。风静收云脚，山高露月痕。儿童展编简，灯火又黄昏。
山居三首·其一
作者：刘应时
朝代：宋
体裁：五言律诗

行年当耳顺，涉世尚心劳。倦矣归三径，皤然愧二毛。留诗羞茗供，为客酿松醪。晚照横篱落，呼儿课楚骚。
山居三首·其三
作者：刘应时
朝代：宋
体裁：五言律诗

雨湿茅茨暗，日长天气温。心閒忘物累，足懒出柴门。风静收云脚，山高露月痕。儿童展编简，灯火又黄昏。
山居三首·其二
作者：刘应时
朝代：宋

小小园林畔，萧萧丛薄间。茅檐颇幽隐，竹径自回环。犬吠溪头客，日衔窗外山。遗编淡相对，身世觉高閒。
山居三首·其二
作者：刘应时
朝代：宋

小小园林畔，萧萧丛薄间。
茅檐颇幽隠，竹径自回环。
犬吠溪头客，日衔窗外山。
遗编淡相对，身世觉高閒。
山行
作者：刘应时
朝代：宋
体裁：古风

春光淡心目，乘兴聊跻攀。颇识造物意，长容我辈閒。横拖拄杖去，笑折梅花还。彼哉钟鼎乐，不在山林间。
山行
作者：刘应时
朝代：宋

瘦藤惭愧肯相携，不怕微茫雪意低。
晚照荒荒迷远岫，湿云漠漠度前溪。
虽无酒力御寒色，且向梅花觅旧题。
漫说玉堂多胜事，何如丘壑卜幽栖。
山行
作者：刘应时
朝代：宋

瘦藤惭愧肯相携，不怕微茫雪意低。晚照荒荒迷远岫，湿云漠漠度前溪。虽无酒力禦寒色，且向梅花觅旧题。漫说玉堂多胜事，何如丘壑卜幽栖。
幽居
作者：刘应时
朝代：宋

烟重柳腰困，雨肥梅脸皴。夜窗无锁钥，晨气湿衣巾。日晏犹便睡，犬鸣知有人。西家新酿熟，祀灶请比邻。
幽居
作者：刘应时
朝代：宋

烟重柳腰困，雨肥梅脸皴。
夜窗无锁钥，晨气湿衣巾。
日晏犹便睡，犬鸣知有人。
西家新酿熟，祀竈请比邻。
开窗
作者：刘应时
朝代：宋
体裁：七言绝句

檐前分得小窗明，便觉翛然眼界清。香烬一炉书满几，世间何物可关情。
怀怡云平老三首
作者：刘应时
朝代：宋

江湖梦断十年馀，尚记寒窗诵子虚。回首扶春堂下路，别来风月果何如。晚阴分暝与幽窗，心旆摇摇不可降。隐几正为丘壑梦，半随柔橹过沧江。柔桑已密吴蚕老，帘幕低垂燕子飞。想见石栏斜点笔，海云深重湿山衣。
怀怡云平老三首·其一
作者：刘应时
朝代：宋

江湖梦断十年余，尚记寒窗诵子虚。
回首扶春堂下路，别来风月果何如。
怀怡云平老三首·其一
作者：刘应时
朝代：宋

江湖梦断十年馀，尚记寒窗诵子虚。回首扶春堂下路，别来风月果何如。
怀怡云平老三首·其三
作者：刘应时
朝代：宋

柔桑已密吴蚕老，帘幕低垂燕子飞。想见石栏斜点笔，海云深重湿山衣。
怀怡云平老三首·其三
作者：刘应时
朝代：宋

柔桑已密吴蚕老，帘幙低垂燕子飞。
想见石栏斜点笔，海云深重湿山衣。
怀怡云平老三首·其二
作者：刘应时
朝代：宋

晚阴分暝与幽窗，心旆摇摇不可降。隐几正为丘壑梦，半随柔橹过沧江。
怀怡云平老三首·其二
作者：刘应时
朝代：宋

晚阴分暝与幽窗，心旆摇摇不可降。
隠几正为丘壑梦，半随柔橹过沧江。
怀莹上人
作者：刘应时
朝代：宋

半路梅花作峭寒，怀人无地着愁酸。
幽居独得春风力，补缀林塘渐可观。
怀莹上人
作者：刘应时
朝代：宋
体裁：七言绝句

半路梅花作峭寒，怀人无地著愁酸。幽居独得春风力，补缀林塘渐可观。
感事赠周子寿二首·其一
作者：刘应时
朝代：宋

毛遂处赵庭，囊颖初不起。昭君在匈奴，画工一夕死。取士无取名，名下非真士。哀弦有馀音，为君聊洗耳。
感事赠周子寿二首·其一
作者：刘应时
朝代：宋

毛遂处赵庭，囊颖初不起。
昭君在匈奴，画工一夕死。
取士无取名，名下非真士。
哀絃有余音，为君聊洗耳。
感事赠周子寿二首·其二
作者：刘应时
朝代：宋
体裁：五言律诗

丹丘有鸾凤，天朝思羽仪。祥风挽不前，箫韶将致之。我生幸良觌，九苞容一窥。矫首望阿阁，自笑枪榆卑。
投魏先辈二首
作者：刘应时
朝代：宋

长驱决文阵，眇古百战场。朔风吹梅花，塞日淡无光。一将功业成，千屯草木香。高谈静寰宇，袖手归岩廊。累累腰下印，奕奕眉间黄。霖雨四海心，鼎鼐众口尝。园林多胜事，岂久居其旁。纵令猿鹤怨，出处庸何伤。跕跕飞鸢坠，历历风瓢声。青冥不折桂，涧阿甘采苓。踉蹡忆束发，忽焉迫衰龄。嚼蜡心忘味，胡为羡久生。蔼蔼春空云，聚散无根蒂。纵得屠龙术，孰为苞桑计。稽首问弥伽，轮宇烦举似。
投魏先辈二首·其一
作者：刘应时
朝代：宋

长驱决文阵，眇古百战场。朔风吹梅花，塞日淡无光。一将功业成，千屯草木香。高谈静寰宇，袖手归岩廊。累累腰下印，奕奕眉间黄。霖雨四海心，鼎鼐众口尝。园林多胜事，岂久居其旁。纵令猿鹤怨，出处庸何伤。
投魏先辈二首·其一
作者：刘应时
朝代：宋

长驱决文阵，眇古百战场。
朔风吹梅花，塞日淡无光。
一将功业成，千屯草木香。
高谈静寰宇，袖手归岩廊。
纍纍腰下印，奕奕眉间黄。
霖雨四海心，鼎鼐众口尝。
园林多胜事，岂久居其旁。
纵令猿鹤怨，出处庸何伤。
投魏先辈二首·其二
作者：刘应时
朝代：宋

跕跕飞鸢坠，历历风瓢声。青冥不折桂，涧阿甘采苓。踉蹡忆束发，忽焉迫衰龄。嚼蜡心忘味，胡为羡久生。蔼蔼春空云，聚散无根蒂。纵得屠龙术，孰为苞桑计。稽首问弥伽，轮宇烦举似。
投魏先辈二首·其二
作者：刘应时
朝代：宋

跕跕飞鸢坠，历历风瓢声。
青冥不折桂，涧阿甘采苓。
踉蹡忆束髮，忽焉迫衰龄。
嚼蜡心忘味，胡为羡久生。
蔼蔼春空云，聚散无根蒂。
纵得屠龙术，孰为苞桑计。
稽首问弥伽，轮宇烦举似。
旅舍
作者：刘应时
朝代：宋
体裁：五言律诗

草市欲黄昏，吾行恰到门。仆夫思憩息，灯火喜温存。一夜催花雨，数家临水村。征途虽得句，默坐与谁论。
早行
作者：刘应时
朝代：宋

登舆睡思尚昏昏，斗柄衔山月在门。
鸡犬未鸣潮半落，草虫声在荳花村。
早行
作者：刘应时
朝代：宋

登舆睡思尚昏昏，斗柄衔山月在门。鸡犬未鸣潮半落，草虫声在豆花村。
早起
作者：刘应时
朝代：宋
体裁：七言绝句

斗转星稀夜欲阑，月魂斜堕屋头山。鸡声唤起十年事，尽在吟窗一枕间。
春日即事三首
作者：刘应时
朝代：宋

春来九雨一日晴，藜杖扶人出户庭。柳色肯如衰俗眼，向人还似旧时青。野草闲花无姓名，疏篱幽径渐敷荣。贫居阅尽人间事，只有东风不世情。二月风光渐恼人，蒙茸细雨湿花唇。可怜病目长憔悴，坐看纷纷万卉春。
春日即事三首·其一
作者：刘应时
朝代：宋
体裁：七言绝句

春来九雨一日晴，藜杖扶人出户庭。柳色肯如衰俗眼，向人还似旧时青。
春日即事三首·其三
作者：刘应时
朝代：宋
体裁：七言绝句

二月风光渐恼人，蒙茸细雨湿花唇。可怜病目长憔悴，坐看纷纷万卉春。
春日即事三首·其二
作者：刘应时
朝代：宋

野草闲花无姓名，疎篱幽径渐敷荣。
贫居阅尽人间事，只有东风不世情。
春日即事三首·其二
作者：刘应时
朝代：宋

野草闲花无姓名，疏篱幽径渐敷荣。贫居阅尽人间事，只有东风不世情。
春晚二首
作者：刘应时
朝代：宋

天气清和晴复阴，酴醾堆雪笋抽簪。谁知老去伤春意，自把茶瓯当酒斟。子规声里正斜阳，风过断桥流水香。颇怪影侵书带绿，弄晴柳色过邻墙。
春晚二首·其一
作者：刘应时
朝代：宋

天气清和晴复阴，酴醾堆雪笋抽簪。谁知老去伤春意，自把茶瓯当酒斟。
春晚二首·其一
作者：刘应时
朝代：宋

天气清和晴復阴，酴醿堆雪笋抽簪。
谁知老去伤春意，自把茶瓯当酒斟。
春晚二首·其二
作者：刘应时
朝代：宋

子规声裏正斜阳，风过断桥流水香。
颇怪影侵书带绿，弄晴柳色过邻墙。
春晚二首·其二
作者：刘应时
朝代：宋

子规声里正斜阳，风过断桥流水香。颇怪影侵书带绿，弄晴柳色过邻墙。
春晴
作者：刘应时
朝代：宋

帘幕低垂清昼长，弄晴梅柳拂邻墙。春光泼眼何明媚，幽鸟窥人自发扬。觅句忍饥贫亦乐，钞书得味老何伤。舍南舍北无人到，闭閤时焚一炷香。
春晴
作者：刘应时
朝代：宋

帘幙低垂清昼长，弄晴梅柳拂邻墙。
春光泼眼何明媚，幽鸟窥人自发扬。
觅句忍饥贫亦乐，钞书得味老何伤。
舍南舍北无人到，闭合时焚一炷香。
春晴
作者：刘应时
朝代：宋

帘幙低垂清昼长，弄晴梅柳拂邻墙。
春光泼眼何明媚，幽鸟窥人自发扬。
觅句忍饥贫亦乐，钞书得味老何伤。
舍南舍北无人到，闭閤时焚一炷香。
春暮
作者：刘应时
朝代：宋

愁裏青春去，年来白髮加。
细书欺老眼，烂饭惬衰牙。
宁梦穴中蚁，不疑杯裏蛇。
南窗时隠几，一缕篆烟斜。
春暮
作者：刘应时
朝代：宋

愁里青春去，年来白发加。细书欺老眼，烂饭惬衰牙。宁梦穴中蚁，不疑杯里蛇。南窗时隐几，一缕篆烟斜。
曹直夫水石短轴二首
作者：刘应时
朝代：宋

奔流出峡响如雷，笔力浮天亦壮哉。吴蜀兴亡千古恨，白鸥时逐浪花来。清风敛霁入巴山，春涨攘人钓月湾。欠个小舟青箬笠，着侬长在水云间。
曹直夫水石短轴二首·其一
作者：刘应时
朝代：宋
体裁：七言绝句

奔流出峡响如雷，笔力浮天亦壮哉。吴蜀兴亡千古恨，白鸥时逐浪花来。
曹直夫水石短轴二首·其二
作者：刘应时
朝代：宋

清风敛霁入巴山，春涨攘人钓月湾。欠个小舟青箬笠，着侬长在水云间。
曹直夫水石短轴二首·其二
作者：刘应时
朝代：宋

清风敛霁入巴山，春涨攘人钓月湾。
欠箇小舟青篛笠，着侬长在水云间。
杜宇
作者：刘应时
朝代：宋
体裁：七言律诗

花残叶密过芳春，江北江南烟水昏。何处飞来恼归客，小窗梦破正消魂。月明声在溪桥侧，雨后人行绿树村。啼得崔郎肠欲断，桃花颜色怅何存。
梅林即事四首
作者：刘应时
朝代：宋

入眼溪山记旧游，春风篱落只供愁。断肠蔌蔌飘香雪，短笛一声谁倚楼。瘦减腰围尽不妨，岂堪三篾束枯肠。自怜尚有风流债，酷爱断桥流水香。藜杖缘溪转小桥，背风深处似相招。儿童指点皆惊怪，唤作枝头雪未消。竹坞松溪雪半埋，兴来无处著吟怀。茅檐尽出横斜影，寂寞黄昏月上阶。
梅林即事四首·其一
作者：刘应时
朝代：宋

入眼溪山记旧游，春风篱落只供愁。
断肠䔩䔩飘香雪，短笛一声谁倚楼。
梅林即事四首·其一
作者：刘应时
朝代：宋

入眼溪山记旧游，春风篱落只供愁。断肠蔌蔌飘香雪，短笛一声谁倚楼。
梅林即事四首·其三
作者：刘应时
朝代：宋
体裁：七言绝句

藜杖缘溪转小桥，背风深处似相招。儿童指点皆惊怪，唤作枝头雪未消。
梅林即事四首·其二
作者：刘应时
朝代：宋
体裁：七言绝句

瘦减腰围尽不妨，岂堪三篾束枯肠。自怜尚有风流债，酷爱断桥流水香。
梅林即事四首·其四
作者：刘应时
朝代：宋

竹坞松溪雪半埋，兴来无处着吟怀。
茅檐尽出横斜影，寂寞黄昏月上阶。
梅林即事四首·其四
作者：刘应时
朝代：宋

竹坞松溪雪半埋，兴来无处著吟怀。茅檐尽出横斜影，寂寞黄昏月上阶。
次韵李仲南木犀
作者：刘应时
朝代：宋

幽人何所为，兀然坐诗穷。万事不复理，吟哦四壁空。少皞从西来，天宇凄其风。群芳渐摇落，桂子开墙东。寒蟾驾璧月，老翠高菶菶。景物尔独胜，色香谁与同。岂藉红裳女，徒费丹砂工。不受黄金恩，桃李谁争雄。风漪卷轻碧，断霞曳微红。清风袭衣袖，薄采喧儿童。王孙亦好事，乘兴赏珍丛。笑掬黄金蕊，糁缀光玲珑。山村酒可篘，恍如入新丰。胡不抱琴去，一饮醉其中。露湿月华冷，风约零雨濛。静言参鼻观，身在广寒宫。
次韵李仲南木犀
作者：刘应时
朝代：宋

幽人何所为，兀然坐诗穷。
万事不復理，吟哦四壁空。
少皞从西来，天宇凄其风。
羣芳渐摇落，桂子开墙东。
寒蟾驾璧月，老翠高菶菶。
景物尔独胜，色香谁与同。
岂藉红裳女，徒费丹砂工。
不受黄金恩，桃李谁争雄。
风漪卷轻碧，断霞曳微红。
清风袭衣袖，薄采喧儿童。
王孙亦好事，乘兴赏珍丛。
笑掬黄金蕊，糁缀光玲珑。
山村酒可篘，恍如入新丰。
胡不抱琴去，一饮醉其中。
露湿月华冷，风约零雨蒙。
静言参鼻观，身在广寒宫。
次韵范至能寻梅
作者：刘应时
朝代：宋

藜杖扶人趁雪乾，玉虹倒影落前滩。竹篱短短溪头路，云木荒荒日暮寒。每愧清香留我住，苦无佳句与人看。孤吟不忍空归去，霜月侵衣兴未阑。
次韵范至能寻梅
作者：刘应时
朝代：宋

藜杖扶人趁雪干，玉虹倒影落前滩。
竹篱短短溪头路，云木荒荒日暮寒。
每愧清香留我住，苦无佳句与人看。
孤吟不忍空归去，霜月侵衣兴未阑。
次韵闻人参议来贤岩
作者：刘应时
朝代：宋

仙事不可考，灵踪閟幽微。我怀采芝人，寤寐心目怡。松阴月华冷，竹露晨光晞。福地萃七贤，语屑落霏霏。凤鸣怅莫闻，鹤驾邈难追。斲石出秀句，神物尚凭依。眷兹玄云英，挺然柱石姿。孰能鞭万牛，挽此岁寒枝。臧孙信有后，深慰鲁人思。
次韵闻人参议来贤岩
作者：刘应时
朝代：宋

僊事不可考，灵踪閟幽微。
我怀采芝人，寤寐心目怡。
松阴月华冷，竹露晨光晞。
福地萃七贤，语屑落霏霏。
凤鸣怅莫闻，鹤驾邈难追。
斲石出秀句，神物尚凭依。
眷兹玄云英，挺然柱石姿。
孰能鞭万牛，挽此岁寒枝。
臧孙信有后，深慰鲁人思。
江村
作者：刘应时
朝代：宋
体裁：五言律诗

前山疑抹黛，多稼欲成黳。水满蛙登岸，桥危马蹙蹄。风高帆腹壮，雨霁月眉低。杖屦投村舍，儿童指旧题。
独饭
作者：刘应时
朝代：宋
体裁：五言律诗

云破日将西，村深鸡自啼。撑船傍林樾，独饭寓招提。山柿淡无味，园蔬嫩可刲。满抄云子白，心事愧锄犁。
生日
作者：刘应时
朝代：宋

屏迹衡门下，衰迟愧始生。
儿曹于此夕，杯酒致欢情。
来日苦无几，余生累渐轻。
乐亲惟养志，外物本非荣。
生日
作者：刘应时
朝代：宋

屏迹衡门下，衰迟愧始生。儿曹于此夕，杯酒致欢情。来日苦无几，馀生累渐轻。乐亲惟养志，外物本非荣。
病中偶书
作者：刘应时
朝代：宋

老来懒与俗浮沉，何况厌厌病日侵。
身外闲愁总余事，世间无药胜安心。
雨余秋色凄然冷，风弄晚云晴復阴。
习气难除还自笑，小窗时有短长吟。
病中偶书
作者：刘应时
朝代：宋

老来懒与俗浮沉，何况厌厌病日侵。身外闲愁总馀事，世间无药胜安心。雨馀秋色凄然冷，风弄晚云晴复阴。习气难除还自笑，小窗时有短长吟。
病中和蔡坚老
作者：刘应时
朝代：宋

老去光阴苦不多，孰堪疾病数驱磨。
也知溪上春光好，奈尔床头药裹何。
日永茶瓯频索唤，睡余诗眼旋揩摩。
客来怕说人间话，古井须知已不波。
病中和蔡坚老
作者：刘应时
朝代：宋

老去光阴苦不多，孰堪疾病数驱磨。也知溪上春光好，奈尔床头药裹何。日永茶瓯频索唤，睡馀诗眼旋揩摩。客来怕说人间话，古井须知已不波。
登楼
作者：刘应时
朝代：宋
体裁：五言律诗

图书粲东壁，星斗下西楼。满座襟怀爽，一轮风露秋。云山遗古意，江汉洗诗愁。更欲骑黄鹤，相随汗漫游。
石菖蒲
作者：刘应时
朝代：宋

十年梦不到丘壑，清坐喜看寒瘦姿。
玉立一峯森黛色，虬蟠九节漾风漪。
涓涓月露欲生处，漠漠溪云未散时。
却笑轻狂桃李眼，臞仙风韵不能窥。
石菖蒲
作者：刘应时
朝代：宋

十年梦不到丘壑，清坐喜看寒瘦姿。玉立一峰森黛色，虬蟠九节漾风漪。涓涓月露欲生处，漠漠溪云未散时。却笑轻狂桃李眼，臞仙风韵不能窥。
祐上人制纸帐作诗谢之
作者：刘应时
朝代：宋

老来何物是生涯，一榻翛然亦自佳。睡里山禽弄霜晓，梦回明月上梅花。颇知常侍嫌乌布，未羡先生坐绛纱。最爱洒窗风雪夜，道人施法复何加。
秋夜书怀
作者：刘应时
朝代：宋
体裁：七言律诗

金行肃物岁功成，银汉西斜夜气清。淡月似为吾辈款，短檠深见古人情。候虫促织巧能语，露叶堕林微有声。自笑何为法天运，祇将心事卜前程。
秋郊
作者：刘应时
朝代：宋

柿叶飘零满屋除，半山衔日落丘墟。
睡余不觉西风急，乱我窗前数板书。
秋郊
作者：刘应时
朝代：宋

柿叶飘零满屋除，半山衔日落丘墟。睡馀不觉西风急，乱我窗前数板书。
耳聋
作者：刘应时
朝代：宋

叹昔英豪气，俄成一老翁。近年头尽白，今日耳犹聋。品位无丞职，是非随晓风。难陀能反听，梢境已消融。
耳聋
作者：刘应时
朝代：宋

嘆昔英豪气，俄成一老翁。
近年头尽白，今日耳犹聋。
品位无丞职，是非随晓风。
难陀能反听，梢境已消融。
舟行
作者：刘应时
朝代：宋

小艇出前浦，槐阴覆小桥。
云垂疑有雨，水稳不通潮。
山色绿自足，汀花细可描。
枕书篷底卧，欵乃认归樵。
舟行
作者：刘应时
朝代：宋

小艇出前浦，槐阴覆小桥。云垂疑有雨，水稳不通潮。山色绿自足，汀花细可描。枕书篷底卧，欸乃认归樵。
萱花
作者：刘应时
朝代：宋

碧玉长簪出短篱，枝头腥血耐炎晖。
北堂花在亲何在，几对熏风泪湿衣。
萱花
作者：刘应时
朝代：宋

碧玉长簪出短篱，枝头腥血耐炎晖。北堂花在亲何在，几对薰风泪湿衣。
西郊三首
作者：刘应时
朝代：宋

紫槿绿篱愁意深，斜阳墟落动秋砧。笔端有口江湖远，莫写干时老子心。薄云斜日媚平川，一老来耕刈后田。向晚归牛寻熟路，摆头昂鼻不须牵。谁人跃马出西郊，野水瀰瀰涨路坳。好似吟哦方得句，时时指点举鞭梢。
西郊三首·其一
作者：刘应时
朝代：宋
体裁：古风

紫槿绿篱愁意深，斜阳墟落动秋砧。笔端有口江湖远，莫写干时老子心。
西郊三首·其三
作者：刘应时
朝代：宋
体裁：古风

谁人跃马出西郊，野水瀰瀰涨路坳。好似吟哦方得句，时时指点举鞭梢。
西郊三首·其二
作者：刘应时
朝代：宋
体裁：古风

薄云斜日媚平川，一老来耕刈后田。向晚归牛寻熟路，摆头昂鼻不须牵。
读放翁剑南集
作者：刘应时
朝代：宋

少陵先生赴奉天，乌帽麻鞋见天子。乾坤疮痍塞目惨，人烟萧瑟胡尘起。八月之吉风凄然，北征徒步走三川。夜经战场霜月冷，累累白骨生苍烟。五载栖栖客蜀郡，骑驴日候平安信。喜闻诸将收山东，拭泪一望长安近。瞿唐想见放船时，回首夔府多愁思。蜀人至今亦好事，翠珉盛刻草堂诗。放翁前身少陵老，胸中如觉天地小。平生一饭不忘君，危言曾把奸雄扫。周流斯世辙已环，一笑又入剑南山。酒杯吸尽锦屏秀，孤剑声锵峡水寒。万丈虹霓蟠肺腑，射虎刽鲸时一吐。我虽老眼向昏花，夜窗吟哦杂风雨。少陵间关兵乱中，放翁遭时乐且丰。饱参要具正法眼，切忌错下将无同。茶山夜半传机要，断非口耳得其妙。君不见塔主不识古云门，异时衣钵还渠绍。
读放翁剑南集
作者：刘应时
朝代：宋

少陵先生赴奉天，乌帽麻鞋见天子。
干坤疮痍塞目惨，人烟萧瑟胡尘起。
八月之吉风凄然，北征徒步走三川。
夜经战场霜月冷，纍纍白骨生苍烟。
五载栖栖客蜀郡，骑馿日候平安信。
喜闻诸将收山东，拭泪一望长安近。
瞿唐想见放船时，回首夔府多愁思。
蜀人至今亦好事，翠珉盛刻草堂诗。
放翁前身少陵老，胸中如觉天地小。
平生一饭不忘君，危言曾把姦雄扫。
周流斯世辙已环，一笑又入剑南山。
酒杯吸尽锦屏秀，孤剑声锵峡水寒。
万丈虹霓蟠肺腑，射虎刽鲸时一吐。
我虽老眼向昏花，夜窗吟哦杂风雨。
少陵间关兵乱中，放翁遭时乐且丰。
饱参要具正法眼，切忌错下将无同。
茶山夜半传机要，断非口耳得其妙。
君不见塔主不识古云门，异时衣钵还渠绍。
读汉史
作者：刘应时
朝代：宋

彭蠡万顷波，胥江八月涛。
所蓄盖有素，末流故滔滔。
君子贵养源，毋事驾说劳。
汉祖过百人，心动疑贯高。
田孟天下士，其忍负赵敖。
处死且不难，视身如鸿毛。
髠钳吾何畏，义命岂忍逃。
乘舆忽至止，兴运有所遭。
俛首与之语，议论诚英豪。
回视汉廷臣，谁能出尔曹。
即日拜守相，泥涂升九皋。
大闲不可踰，四维在所操。
我观忠义传，荣如华衮褒。
置君如奕棋，百岁犹腥臊。
读汉史
作者：刘应时
朝代：宋

彭蠡万顷波，胥江八月涛。所蓄盖有素，末流故滔滔。君子贵养源，毋事驾说劳。汉祖过百人，心动疑贯高。田孟天下士，其忍负赵敖。处死且不难，视身如鸿毛。髡钳吾何畏，义命岂忍逃。乘舆忽至止，兴运有所遭。俛首与之语，议论诚英豪。回视汉廷臣，谁能出尔曹。即日拜守相，泥涂升九皋。大闲不可踰，四维在所操。我观忠义传，荣如华衮褒。置君如奕棋，百岁犹腥臊。
谢香山禅师惠水岩新茗二首
作者：刘应时
朝代：宋

雨暗水岩春意浓，尚思采采隔珍丛。睡魔正压眉楞重，珍重南屏信息通。赵州古佛不同时，赖有斯人慰所思。搜搅枯肠无一物，梦回日影上花枝。
谢香山禅师惠水岩新茗二首·其一
作者：刘应时
朝代：宋
体裁：七言绝句

雨暗水岩春意浓，尚思采采隔珍丛。睡魔正压眉楞重，珍重南屏信息通。
谢香山禅师惠水岩新茗二首·其二
作者：刘应时
朝代：宋

赵州古佛不同时，赖有斯人慰所思。搜搅枯肠无一物，梦回日影上花枝。
谢香山禅师惠水岩新茗二首·其二
作者：刘应时
朝代：宋

赵州古佛不同时，頼有斯人慰所思。
搜搅枯肠无一物，梦回日影上花枝。
辛亥季冬雪中作
作者：刘应时
朝代：宋

冻云横山风捲沙，槎牙古木鸣寒鸦。
长空黯淡常如晚，烟景凄迷亦自佳。
开窗未及一食顷，剪水俄倾六出花。
须臾势欲包天地，粲然枯卉皆璚葩。
江村景物堪入画，渔翁荡桨依枯葭。
重裘肥马谁氏子，银鞍蹀躞山路斜。
臞儒事业政不恶，拥书至乐何以加。
团圞共向榾柮火，温然春意生吾家。
不能半夜缚元济，亦懒扁舟泛若耶。
洒窗入竹有余韵，顿觉时兴清无涯。
辛亥季冬雪中作
作者：刘应时
朝代：宋

冻云横山风捲沙，槎牙古木鸣寒鸦。长空黯淡常如晚，烟景凄迷亦自佳。开窗未及一食顷，剪水俄倾六出花。须臾势欲包天地，粲然枯卉皆璚葩。江村景物堪入画，渔翁荡桨依枯葭。重裘肥马谁氏子，银鞍蹀躞山路斜。臞儒事业政不恶，拥书至乐何以加。团圞共向榾柮火，温然春意生吾家。不能半夜缚元济，亦懒扁舟泛若耶。洒窗入竹有馀韵，顿觉时兴清无涯。
辛亥长至后二首
作者：刘应时
朝代：宋

老去惊时序，冬温少冱阴。心閒知物理，阳复见天心。圣主成郊礼，寰区迓德音。病夫思赞善，拥褐发长吟。遥想清台上，已书云物祥。自惭身老大，渐喜日舒长。芹泮三益友，芸窗一炷香。此间无俗物，贫病亦何伤。
辛亥长至后二首·其一
作者：刘应时
朝代：宋

老去惊时序，冬温少冱阴。心閒知物理，阳复见天心。圣主成郊礼，寰区迓德音。病夫思赞善，拥褐发长吟。
辛亥长至后二首·其一
作者：刘应时
朝代：宋

老去惊时序，冬温少冱阴。
心閒知物理，阳復见天心。
圣主成郊礼，寰区迓德音。
病夫思赞善，拥褐发长吟。
辛亥长至后二首·其二
作者：刘应时
朝代：宋
体裁：五言律诗

遥想清台上，已书云物祥。自惭身老大，渐喜日舒长。芹泮三益友，芸窗一炷香。此间无俗物，贫病亦何伤。
过田家
作者：刘应时
朝代：宋
体裁：七言律诗

鸠鸣桑树雨还来，且得农夫笑口开。虽曰田畴多再植，定须天气作重梅。江鱼欲买全无镪，社酒堪篘旋泼醅。更遣儿童炊麦饭，殷勤相劝且徘徊。
过飞鳬别业
作者：刘应时
朝代：宋
体裁：七言绝句

垂空小雨湿梅花，一岭穿云石径斜。燕子飞时春欲暮，断桥烟水渺无涯。
送人还会稽
作者：刘应时
朝代：宋

稽山佳趣胜蓬瀛，橘里渔樵画不成。我欲鉴湖分一曲，烦君先与白鸥盟。
送人还会稽
作者：刘应时
朝代：宋

稽山佳趣胜蓬瀛，橘里渔樵画不成。
我欲鑑湖分一曲，烦君先与白鸥盟。
送张尉至丈亭
作者：刘应时
朝代：宋

丈亭亭前暂舣舟，寒涛拍岸江烟收。
青山空解供望眼，浊酒不能浇别愁。
春到疏篱梅蕊破，帆归别浦浪花浮。
分携情绪剪不断，有媿悠悠波上鸥。
送张尉至丈亭
作者：刘应时
朝代：宋

丈亭亭前暂舣舟，寒涛拍岸江烟收。青山空解供望眼，浊酒不能浇别愁。春到疏篱梅蕊破，帆归别浦浪花浮。分携情绪剪不断，有愧悠悠波上鸥。
遣怀
作者：刘应时
朝代：宋
体裁：七言律诗

自笑平居气吐霓，桑榆暮景转凄迷。纵云举世无青眼，敢忘终身诵白圭。风蕊弄香依水出，冻云衔雪压檐低。儿童不识人怀抱，苦傍寒窗读凤兮。
遣怀二首
作者：刘应时
朝代：宋

小桃无力困东风，似整残妆睡思浓。老子愁肠正如结，苍苔满地点殷红。萧萧丛薄倚颓垣，颇觉舒长春昼喧。搜搅枯肠无好语，等闲日影过前轩。
遣怀二首·其一
作者：刘应时
朝代：宋

小桃无力困东风，似整残妆睡思浓。老子愁肠正如结，苍苔满地点殷红。
遣怀二首·其一
作者：刘应时
朝代：宋

小桃无力困东风，似整残粧睡思浓。
老子愁肠正如结，苍苔满地点殷红。
遣怀二首·其二
作者：刘应时
朝代：宋
体裁：古风

萧萧丛薄倚颓垣，颇觉舒长春昼喧。搜搅枯肠无好语，等闲日影过前轩。
郊行三首
作者：刘应时
朝代：宋

少日襟怀眇古今，凶年乐岁不关心。自怜老去多忧国，白水田头问浅深。西郊穑事欲迎秋，旱魃肆凶犹未收。卷地黑风吹雨散，稻花飘荡满天浮。茫茫阡陌起黄埃，喜望片云衔雨来。霢霂未施风不息，依然白日照楼台。
郊行三首·其一
作者：刘应时
朝代：宋
体裁：古风

少日襟怀眇古今，凶年乐岁不关心。自怜老去多忧国，白水田头问浅深。
郊行三首·其三
作者：刘应时
朝代：宋
体裁：古风

茫茫阡陌起黄埃，喜望片云衔雨来。霢霂未施风不息，依然白日照楼台。
郊行三首·其二
作者：刘应时
朝代：宋
体裁：古风

西郊穑事欲迎秋，旱魃肆凶犹未收。卷地黑风吹雨散，稻花飘荡满天浮。
酬平上人
作者：刘应时
朝代：宋
体裁：七言律诗

比邻鸡犬寂无闻，烟际微风起夕曛。肠断梅飘千树玉，眼寒麦浪一溪云。拙于生计无如我，老矣情亲独有君。伫立茅檐一搔首，扶春梦月与谁分。
闻张逸人讣二首
作者：刘应时
朝代：宋

去马来牛阅几秋，浊泾清渭只同流。断弦挂壁知音去，旋扑尘编有许愁。梅子黄时麦已秋，野塘高下水交流。小窗声切哀鸿雁，添我怀人一段愁。
闻张逸人讣二首·其一
作者：刘应时
朝代：宋
体裁：七言绝句

去马来牛阅几秋，浊泾清渭只同流。断弦挂壁知音去，旋扑尘编有许愁。
闻张逸人讣二首·其二
作者：刘应时
朝代：宋
体裁：七言绝句

梅子黄时麦已秋，野塘高下水交流。小窗声切哀鸿雁，添我怀人一段愁。
闻范至能丐祠二首
作者：刘应时
朝代：宋

自是清都紫府人，偶来应见宰官身。诸公有类随阳雁，此老方为透网鳞。环辙已偿行去脚，拥书更结未来因。石湖虽有闲风月，谁许深偿寂寞滨。士绅知己近来无，得此吾惭上大夫。酷爱新诗成异遇，每于广坐语诸儒。既纾北顾思归矣，闻返西州有是夫。便欲拿舟去相访，推篷邀月话江湖。
闻范至能丐祠二首·其一
作者：刘应时
朝代：宋
体裁：七言律诗

自是清都紫府人，偶来应见宰官身。诸公有类随阳雁，此老方为透网鳞。环辙已偿行去脚，拥书更结未来因。石湖虽有闲风月，谁许深偿寂寞滨。
闻范至能丐祠二首·其二
作者：刘应时
朝代：宋

士绅知己近来无，得此吾惭上大夫。
酷爱新诗成异遇，每于广坐语诸儒。
既纾北顾思归矣，闻返西州有是夫。
便欲拏舟去相访，推篷邀月话江湖。
闻范至能丐祠二首·其二
作者：刘应时
朝代：宋

士绅知己近来无，得此吾惭上大夫。酷爱新诗成异遇，每于广坐语诸儒。既纾北顾思归矣，闻返西州有是夫。便欲拿舟去相访，推篷邀月话江湖。
雨后访田家
作者：刘应时
朝代：宋

一雨及时晴又佳，江村农父话諠哗。旋炊麦饭非常饱，笑指苗田不用车。有眼何曾识朝市，逢人只喜话桑麻。此间剩有渔樵地，容我旁边著一家。
雨后访田家
作者：刘应时
朝代：宋

一雨及时晴又佳，江村农父话諠譁。
旋炊麦饭非常饱，笑指苗田不用车。
有眼何曾识朝市，逢人只喜话桑麻。
此间剩有渔樵地，容我旁边着一家。
雪夜二首
作者：刘应时
朝代：宋

迎春寒色愈严凝，小阁炉残冷欲冰。寂寞黄昏愁吊影，雪窗怕上短檠灯。浮云著眼不留踪，独与梅花共过冬。淡月故移疏影去，断魂谁杵暮山钟。
雪夜二首·其一
作者：刘应时
朝代：宋

迎春寒色愈严凝，小阁炉残冷欲冰。寂寞黄昏愁吊影，雪窗怕上短檠灯。
雪夜二首·其一
作者：刘应时
朝代：宋

迎春寒色愈严凝，小阁炉残冷欲冰。
寂寞黄昏愁弔影，雪窗怕上短檠灯。
雪夜二首·其二
作者：刘应时
朝代：宋

浮云着眼不留踪，独与梅花共过冬。
淡月故移疎影去，断魂谁杵暮山钟。
雪夜二首·其二
作者：刘应时
朝代：宋

浮云著眼不留踪，独与梅花共过冬。淡月故移疏影去，断魂谁杵暮山钟。
霞外亭二首
作者：刘应时
朝代：宋

诗眼眈眈细八荒，小亭徙倚湿山光。飞鸿影落遥岑外，兴与飞鸿更渺茫。数椽屹起枕林丘，云叶萧萧万木秋。一缕残红曳微日，渺然天际识归舟。
霞外亭二首·其一
作者：刘应时
朝代：宋
体裁：七言绝句

诗眼眈眈细八荒，小亭徙倚湿山光。飞鸿影落遥岑外，兴与飞鸿更渺茫。
霞外亭二首·其二
作者：刘应时
朝代：宋
体裁：七言绝句

数椽屹起枕林丘，云叶萧萧万木秋。一缕残红曳微日，渺然天际识归舟。
颐庵口占
作者：刘应时
朝代：宋

健即观书困即眠，饭余香烬湿茶烟。
客来莫说人间话，我是清贫无事仙。
颐庵口占
作者：刘应时
朝代：宋

健即观书困即眠，饭馀香烬湿茶烟。客来莫说人间话，我是清贫无事仙。
上陈县尹
作者：刘应李
朝代：宋

温公宅子富公池，并入尧夫户不知。百亩但添官里赋，一编惟说橐中诗。自怜老去无能役，正恐儿成不了痴。有口尚能誇尹在，莫教白发困行移。
上陈县尹·其二
作者：刘应李
朝代：宋

温公宅子富公池，并入尧夫户不知。
百亩但添官裏赋，一编惟说橐中诗。
自怜老去无能役，正恐儿成不了痴。
有口尚能夸尹在，莫教白髪困行移。
上陈县尹二首
作者：刘应李
朝代：宋

温公宅子富公池，并入尧夫户不知。
百亩但添官里赋，一编惟说橐中诗。
自怜老去无能役，正恐儿成不了痴。
有口尚能夸尹在，莫教白发困行移。
祝英台近·登武夷平林
作者：刘应李
朝代：宋
体裁：词

濯沧浪，歌窈窕，云日弄微霁。屏倚曾空，鹤去几何岁。尚留洞草芊青，岩花重碧，游泳处、露中风袂。木兰舣。亭外冉冉斜阳，杯行尚联断。独凭危阑，解渴漱寒水。少须酒力还低，茶香不断，清与处、月明川底。
祝英台近（登武夷平林）
作者：刘应李
朝代：宋

濯沧浪，歌窈窕，云日弄微霁。屏倚间空，鹤去几何岁。尚留洞草芊青，岩花重碧，游泳处、露中风袂。
木兰舣。亭外冉冉斜阳，杯行尚联断。独凭危阑，解渴漱寒水。少须酒力还低，茶香不断，清与处、月明川底。
悲歌
作者：刘应炎
朝代：宋
体裁：古风

悲矣乎，杞人之忧兮天莫支，权臣秉钧兮社稷危。外夷相侵民流离，大厦将倾谁设施。悲矣乎，吾将抱徐衍之石兮，歌箕子之黍离。
笑歌
作者：刘应炎
朝代：宋
体裁：古风

笑矣乎，冰山之高兮不可恃，炙手之热兮有时已。幕燕釜鱼门如市，归去来兮寻栗里。笑矣乎，孤松可抚菊可餐，浮云富贵过眼矣。
新州行旅为仓振高芝歌
作者：刘应雄
朝代：宋

仓榕高松，手泽重重。高松仓榕，夹道阴浓。
木兰花慢·元夕郡侯邀赋
作者：刘应雄
朝代：宋
体裁：词

梅妆堪点额，觉残雪、未全消。忽春递南枝，小窗明透，渐褪寒骄。天公似怜人意，便挽回、和气做元宵。太守公家事了，何妨银烛高烧。旋开铁锁粲星桥。快灯市、客相邀。且同乐时平，唱弹弦索，对舞纤腰。传柑记陪佳宴，待说来、须更换金貂。只恐出关人早，鸡鸣又报趋朝。
木兰花慢·梅妆堪点额
作者：刘应雄
朝代：宋
体裁：词

梅妆堪点额，觉残雪、未全消。忽春递南枝，小窗明透，渐褪寒骄。天公似怜人意，便挽回、和气做元宵。太守公家事了，何妨银烛高烧。旋开铁锁粲星桥。快灯市、客相邀。且同乐时平，唱弹弦索，对舞纤腰。传柑记陪佳宴，待说来、须更换金貂。只恐出关人早，鸡鸣又报趣朝。
木兰花慢（元夕郡侯邀赋）
作者：刘应雄
朝代：宋

梅妆堪点额，觉残雪、未全消。忽春递南枝，小窗明透，渐褪寒骄。天公似怜人意，便挽回、和气做元宵。大守公家事了，何妨银烛高烧。
旋开铁锁粲星桥。快灯市、客相邀。且同乐时平，唱弹弦索，对舞纤腰。传柑记陪佳宴，待说来、须更换金貂。只恐出关人早，鸡鸣又报趣朝。
潮阳县东山张许庙辞
作者：刘应雄
朝代：宋

天将完节付二公，捍蔽江淮婴孤墉。四百馀战挫贼锋，谁知际运阳九穷。生为人英殁愈雄，桓圭丹舄膺王封。地无南北锡福同，吏民蒇祀端厥躬。赵公精诚与神通，植僵起废新斯宫。巍峨双庙等山崇，镌珉勒石纪丰功。
游五云观
作者：刘应龙
朝代：宋

雨绝春风和，沉栖慕遐瞩。
野火开丛荆，遥岑路径熟。
极顶如掌平，羣峰四环矗。
人言古观基，突兀此有屋。
半岭汲饷劳，跻攀怨僮仆。
一朝风霆怒，捲落置前麓。
至今五云宫，宛在平原曲。
年代远莫稽，儿童记樵牧。
每闻风雨时，钟声隠岩谷。
披寻杳无迹，灵境信非俗。
苔花蚀碎瓦，字蹟不可读。
居人传神奇，客子骇心目。
振襟坐危盘，阆风想晞沐。
转石落悬岩，砰雷震山腹。
徘徊不能去，登览兴未足。
一笑下田家，题诗寄游躅。
游五云观
作者：刘应龙
朝代：宋

雨绝春风和，沉栖慕遐瞩。野火开丛荆，遥岑路径熟。极顶如掌平，群峰四环矗。人言古观基，突兀此有屋。半岭汲饷劳，跻攀怨僮仆。一朝风霆怒，捲落置前麓。至今五云宫，宛在平原曲。年代远莫稽，儿童记樵牧。每闻风雨时，钟声隐岩谷。披寻杳无迹，灵境信非俗。苔花蚀碎瓦，字迹不可读。居人传神奇，客子骇心目。振襟坐危磐，阆风想晞沐。转石落悬岩，砰雷震山腹。徘徊不能去，登览兴未足。一笑下田家，题诗寄游躅。
句
作者：刘应龟
朝代：宋
体裁：句

耕馀树有牛磨痒，税足溪无人照瘢。青春却付鸣鸠管，白日全输卧犊閒。
夏日杂咏
作者：刘应龟
朝代：宋

一片闲云堕野塘，晚风吹浪湿菰蒋。白鸥不受人间暑，长向荷花共雨凉。
春日田园杂兴
作者：刘应龟
朝代：宋

独犬寥寥昼护门，是间也自有桃源。梅藏竹掩无多路，人语鸡声又一村。屋角枯藤黏树活，田头野水入溪浑。我来拾得春风句，分付沙鸥莫浪言。
碧沼寺
作者：刘庠
朝代：宋

万叠群山里，招提独屹然。远依花岭构，高与上方连。钟磬云霄外，檐楹杳霭边。佛宫皆古像，诗版尽唐贤。乘兴公馀日，间来首夏天。池清初过雨，沼碧乍生莲。薜荔垂青幄，芭蕉展翠笺。溪声寒漱玉，岚气冷堆烟。信步宜松径，烹茶喜石泉。虚堂不知暑，净境合通仙。自得幽栖趣，翻嗟俗事牵。红尘懒回首，落日尚迁延。
碧沼寺
作者：刘庠
朝代：宋

万迭羣山裏，招提独屹然。
远依花岭构，高与上方连。
钟磬云霄外，檐楹杳霭边。
佛宫皆古像，诗版尽唐贤。
乘兴公余日，间来首夏天。
池清初过雨，沼碧乍生莲。
薜荔垂青幄，芭蕉展翠笺。
溪声寒漱玉，岚气冷堆烟。
信步宜松径，烹茶喜石泉。
虚堂不知暑，凈境合通仙。
自得幽栖趣，翻嗟俗事牵。
红尘懒回首，落日尚迁延。
挽郭彦邹
作者：刘度
朝代：宋

孝友追前辈，雍容具典刑。
人荣老莱服，天陨少微星。
玉润联三杰，金籝擅一经。
平生垫巾操，不愧伯恭铭。
挽郭彦邹
作者：刘度
朝代：宋

孝友追前辈，雍容具典刑。人荣老莱服，天陨少微星。玉润联三杰，金籯擅一经。平生垫巾操，不愧伯恭铭。
过兰亭书堂
作者：刘度
朝代：宋

兰亭拟金谷，逸少比季伦。史臣作此语，无异屠沽人。君看兰亭墨，岁久迹岂陈。当时本嬉戏，后世乃见真。我行适春暮，及此禊饮辰。墨池奏环玦，书堂暗松筠。堂中有遗像，俨坐遗冠巾。情知金堂仙，可望不可亲。物色倘见之，欲去犹逡巡。
游西湖
作者：刘庭式
朝代：宋

胜地留连久，西湖得再游。芰荷围画舫，杨柳护红楼。风月苏堤夜，烟云葛岭秋。买鲜沽美酒，且莫计觥筹。
题松下老人图
作者：刘庭式
朝代：宋

古松苍髯枝屈缴，失笑相惊在岩穴。老翁手持绿玉杖，独立西风双鬓雪。修然野服山家容，平生我亦怀高风。彭泽归来入图画，真有人间靖节翁。
句·其一
作者：刘延世
朝代：宋

静室焚香盘膝坐，长廊看画散衣行。
和孙公索酒
作者：刘延世
朝代：宋

紫貂寒拥鼻，绿蚁细侵唇。莲烛当时事，壶头此日春。
和孙公索酒
作者：刘延世
朝代：宋

紫貂寒拥鼻，绿螘细侵唇。
莲烛当时事，壶头此日春。
子规
作者：刘延世
朝代：宋
体裁：七言绝句

一声迸裂青山竹，半夜沾残病客衣。还道离于天上去，不知何苦只思归。
水帘
作者：刘延世
朝代：宋

冷筛千嶂雨，寒□一鈎□。
不放香烟出，长教隔画檐。
水帘
作者：刘延世
朝代：宋

冷筛千嶂雨，寒□一钩□。不放香烟出，长教隔画檐。
种竹
作者：刘延世
朝代：宋

梅蒸方过有余润，竹醉由来自古云。
掘地聊栽数竿竹，开帘还当一溪云。
种竹
作者：刘延世
朝代：宋

梅蒸方过有馀润，竹醉由来自古云。掘地聊栽数竿竹，开帘还当一溪云。
翡翠
作者：刘延世
朝代：宋
体裁：七言绝句

避人忽起鸣衣桁，掠水飞来立钓矶。静处欲留看不足，翠光点破夕阳归。
自题墨竹
作者：刘延世
朝代：宋
体裁：五言绝句

酷爱此君心，常将墨点真。毫端虽在手，难写淡精神。
鹧鸪
作者：刘延世
朝代：宋

冥冥花朵隔遥山，脉脉风烟暗百蛮。
曾向黄陵嘲竹裏，羽毛犹带泪痕斑。
鹧鸪
作者：刘延世
朝代：宋

冥冥花朵隔遥山，脉脉风烟暗百蛮。曾向黄陵嘲竹里，羽毛犹带泪痕斑。
游灵岩
作者：刘异
朝代：宋

药水标题不记年，奇花深洞旧通仙。山回巨荫常遮日，境绝纤埃别是天。碧照东西江浩渺，绿迷高下竹婵娟。凭栏周览翛然静，金像香残一炷烟。
游灵岩
作者：刘异
朝代：宋

药水标题不记年，奇花深洞旧通僊。
山迴巨荫常遮日，境绝纤埃别是天。
碧照东西江浩渺，绿迷高下竹婵娟。
凭栏周览翛然静，金像香残一炷烟。
句
作者：刘弼
朝代：宋
体裁：句

滩声来席上，亭影落溪中。
句
作者：刘彝
朝代：宋

仙境自嫌尘俗见，故垂岩溜代珠帘。
夜宿善权寺追怀陈述古
作者：刘彝
朝代：宋

精识世稀及，直道古难有。
哲人虽云亡，遗德不可朽。
尝厌石渠游，是邦爰出守。
浚河纳湖波，股泒活畎亩。
学宫起城隅，涂人或薪槱。
既富而教之，薄俗适忠厚。
矧予平生时，昏弱赖磨揉。
共探姬孔微，肯出皋稷后。
醇源浩罔涯，实行靡容苟。
逝甘老岩阿，寂寞待同叩。
天乎夺大成，旅兹宜兴阜。
我来薙荆榛，雨泪滴杯酒。
恸哭起秋风，落叶纷林薮。
永怀三益恩，语报乏琼玖。
愿子生人间，世世为亲友。
夜宿善权寺追怀陈述古
作者：刘彝
朝代：宋

精识世稀及，直道古难有。
哲人虽云亡，遗德不可朽。
尝厌石渠游，是邦爰出守。
浚河纳湖波，股泒活畎亩。
学宫起城隅，涂人或薪槱。
既富而教之，薄俗适忠厚。
矧予平生时，昏弱頼磨揉。
共探姬孔微，肯出皋稷后。
醇源浩罔涯，实行靡容苟。
逝甘老岩阿，寂寞待同叩。
天乎夺大成，旅兹宜兴阜。
我来薙荆榛，雨泪滴杯酒。
恸哭起秋风，落叶纷林薮。
永怀三益恩，语报乏琼玖。
愿子生人间，世世为亲友。
夜宿善权寺追怀陈述古
作者：刘彝
朝代：宋

精识世稀及，直道古难有。哲人虽云亡，遗德不可朽。尝厌石渠游，是邦爰出守。浚河纳湖波，股派活畎亩。学宫起城隅，涂人或薪槱。既富而教之，薄俗适忠厚。矧予平生时，昏弱赖磨揉。共探姬孔微，肯出皋稷后。醇源浩罔涯，实行靡容苟。逝甘老岩阿，寂寞待同叩。天乎夺大成，旅兹宜兴阜。我来薙荆榛，雨泪滴杯酒。恸哭起秋风，落叶纷林薮。永怀三益恩，语报乏琼玖。愿子生人间，世世为亲友。
悼贤诗
作者：刘彝
朝代：宋
体裁：七言律诗

良畴十顷接晴烟，曾假过侯救旱年。俸麦一车开德济，流民千里荷生全。人嗟逝水今亡已，俗感遗风尚泣然。独对老僧谈旧事，斜阳春色漫盈川。
涤虑轩
作者：刘彝
朝代：宋
体裁：五言律诗

万事本无心，宁容意虑侵。方池唯贮月，修竹不栖禽。地静饶真趣，风长展梵音。有人重税驾，经宿乐幽林。
临江仙·千里长安名利客
作者：刘彤
朝代：宋
体裁：词

千里长安名利客，轻离轻散寻常。难禁三月好风光。满阶芳草绿，一片杏花香。记得年时临上马，看人眼泪汪汪。如今不忍更思量。恨无千日酒，空断九回肠。
寄外
作者：刘彤
朝代：宋

碧纱窗外一声蝉，牵断愁肠懒昼眠。千里才郎归未得，无言空拨玉炉烟。画扇停挥白日长，清风细细袭罗裳。女童来报新篘熟，安得良人共一觞。
寄外·其一
作者：刘彤
朝代：宋
体裁：七言绝句

碧纱窗外一声蝉，牵断愁肠懒昼眠。千里才郎归未得，无言空拨玉炉烟。
寄外·其二
作者：刘彤
朝代：宋
体裁：七言绝句

画扇停挥白日长，清风细细袭罗裳。女童来报新篘熟，安得良人共一觞。
赠陈随隐
作者：刘彦朝
朝代：宋

坎止流行只任天，吟庐新傍紫薇边。夜窗低过宫花月，晓巷深横御柳烟。五字肯同馀子说，一灯亲自乃翁传。虽然不作功名念，却恐功名逼少年。
赠陈随隠
作者：刘彦朝
朝代：宋

坎止流行只任天，吟庐新傍紫薇边。
夜窗低过宫花月，晓巷深横御柳烟。
五字肯同余子说，一灯亲自乃翁传。
虽然不作功名念，却恐功名逼少年。
句
作者：刘彦祖
朝代：宋

别后频芳草，愁边更落花。
贺新郎
作者：刘德秀
朝代：宋
体裁：词

雨沐秋荣薄。
莹湖光、琉璃千顷，浪平如削。
步绕湖边佳绝处，时涌琼楼珠阁。
记一一、经行皆昨。
十万人家空翠里，借姮娥、玉鉴相依约。
卷雾箔，飞烟幕。
天机云锦才收却。
放芙蓉、岸花十里，翠红成幄。
向晚买舟撑月去，笑引银汉共酌。
醉欲起、骑鲸碧落。
试唤坡仙哦妙句，问淡妆、此夕如何著。
只云月，是梳掠。
贺新郎·雨沐秋荣薄
作者：刘德秀
朝代：宋

雨沐秋荣薄。
莹湖光、琉璃千顷，浪平如削。
步绕湖边佳绝处，时涌琼楼珠阁。
记一一、经行皆昨。
十万人家空翠里，借姮娥、玉鉴相依约。
卷雾箔，飞烟幕。
天机云锦才收却。
放芙蓉、岸花十里，翠红成幄。
向晚买舟撑月去，笑引银汉共酌。
醉欲起、骑鲸碧落。
试唤坡仙哦妙句，问淡妆、此夕如何着。
只云月，是梳掠。
贺新郎（西湖）
作者：刘德秀
朝代：宋

雨沐秋容薄。莹湖光、琉璃千顷，浪平如削。步绕湖边佳绝处，时涌琼楼珠阁。记一一、经行皆昨。十万人家空翠里，借姮娥、玉鉴相依约。卷雾箔，飞烟幕。天机云锦才收却。放芙蓉、岸花十里，翠红成幄。向晚买舟撑月去，笑引银汉共酌。醉欲起、骑鲸碧落。试唤坡仙哦妙句，问淡妆、此夕如何著。只云月，是梳掠。
尧山冬雪
作者：刘志行
朝代：宋

洪濛一判天地晓，万古兹山青未了。朔南声教本一源，大地图舆古无考。玄冥此来事游戏，剪水作花南到地。腊前不识丰年瑞，翻令粤犬云间吠。
尧山冬雪
作者：刘志行
朝代：宋

洪蒙一判天地晓，万古兹山青未了。
朔南声教本一源，大地图舆古无考。
玄冥此来事游戏，剪水作花南到地。
腊前不识丰年瑞，翻令粤犬云间吠。
离镡津
作者：刘志行
朝代：宋
体裁：七言律诗

公事无多早散衙，蜀中宁有寄来茶。龙光下照三江水，燕子重寻百姓家。畴昔买浆曾得玉，只今作饭类蒸沙。寄言道士玄都客，好种刘郎去后花。
舜洞秋风
作者：刘志行
朝代：宋

当年大驾巡南中，熏兮时兮歌南风。
太音九奏凤凰集，真与尘世开盲聋。
重华远矣成飞仙，湘灵洒泪秋风前。
天荒地老不可诘，秋风满树凄寒蝉。
舜洞秋风
作者：刘志行
朝代：宋

当年大驾巡南中，薰兮时兮歌南风。太音九奏凤凰集，真与尘世开盲聋。重华远矣成飞仙，湘灵洒泪秋风前。天荒地老不可诘，秋风满树凄寒蝉。
藤江
作者：刘志行
朝代：宋

驿使何曾寄岭梅，古藤花下小徘徊。
无名异果自成树，没字残碑半是苔。
木杪山鸡如旦昼，江心仙岛欠楼台。
滩神凭险成遗庙，笑我何因到此来。
藤江
作者：刘志行
朝代：宋
体裁：七言律诗

驿使何曾寄岭梅，古藤花下小徘徊。无名异果自成树，没字残碑半是苔。木杪山鸡知旦昼，江心仙岛欠楼台。滩神凭险成遗庙，笑我何因到此来。
留题涪州石鱼
作者：刘忠顺
朝代：宋
体裁：七言律诗

七十二鳞波底镌，一衔蓂草一衔莲。出来非共贪芳饵，奏去因同报稔年。方客远书徒自得，牧人嘉梦合相先。前知上瑞宜频见，帝念民饥刺史贤。
留题资圣寺宗己嘉遁居
作者：刘忠顺
朝代：宋
体裁：五言律诗

院幽庵更小，嘉遁称名尊。展榻殊无地，看山别有门。潮来供菜圃，云过隔城村。了毕如来藏，任他风动幡。
留题资圣寺宗己嘉遁居
作者：刘忠顺
朝代：宋

院幽庵更小，嘉遁称名尊。展榻殊无地，看山别有门。潮来供菜圃，云过隔城村。了毕如来藏，任他风动摇。
留题资圣寺宗己嘉遯居
作者：刘忠顺
朝代：宋

院幽庵更小，嘉遯称名尊。
展榻殊无地，看山别有门。
潮来供菜圃，云过隔城村。
了毕如来藏，任他风动摇。
醉蓬莱
作者：刘性初
朝代：宋

喜首夏清和，槐绿成阴，榴红正朵。仙鹤蹁跹，来致千秋贺。南极长明，后天不老，瑞霭浮青琐。满树蟠桃，瑶池捧献，一年一颗。
好敞亭台，胜添花柳，时醉时歌，时行时坐。受用黄庭，宝熟丹田火。晓对青山，日吟白发，尽功名江左。戏彩亭边，陶陶自得，有何不可。
醉蓬莱·喜首夏清和
作者：刘性初
朝代：宋
体裁：词

喜首夏清和，槐绿成阴，榴红正朵。仙鹤翩跹，来致千秋贺。南极长明，后天不老，瑞霭浮青琐。满树蟠桃，瑶池捧献，一年一颗。好敞亭台，胜添花柳，时醉时歌，时行时坐。受用黄庭，宝熟丹田火。晓对青山，日吟白发，尽功名江左。戏彩亭边，陶陶自得，有何不可。
题灵山寺
作者：刘恕
朝代：宋

早晚报衙蜂扰扰，友朋相和鸟关关。
余香满袖花惊眼，空翠沾巾雨暝山。
题灵山寺
作者：刘恕
朝代：宋

早晚报衙蜂扰扰，友朋相和鸟关关。馀香满袖花惊眼，空翠沾巾雨暝山。
刘待诏老子出关图卷
作者：刘意
朝代：宋
体裁：七言绝句

不驰骏马驾青牛，西度函关紫气浮。文字五千传道德，仅同释教让儒流。
鄱阳湖
作者：刘懋
朝代：宋
体裁：七言律诗

三江汹汹开天地，楚尾雄湖流至今。十月波涛孤雁渺，五更风雨独龙吟。蠙洲门对维舟夕，庐岳风高堕影深。欲典鹔鹴浇磈磊，把杯翻动济川心。
中秋
作者：刘才邵
朝代：宋
体裁：五言律诗

阴晴无远近，独有此宵看。写尽山河影，想添蟾兔寒。清辉分玉露，斜汉泛冰盘。上到高圆处，亭亭轮更安。
中秋夜馆中会饮
作者：刘才邵
朝代：宋

世情共惜隔年期，岂堪四野阴云垂。几处红楼歌吹起，窥檐初讶寒光迟。那知细雨复侵夜，灯外蟾影还微微。是时册府陪诸彦，聊复杯酒相追随。地严更觉秋气净，雨过还有凉风吹。忘怀自得觞咏趣，真赏不为阴晴移。月岂无光忌全露，云亦有意藏馀辉。云轻影薄自清绝，不减永夜天河诗。人言蚌胎因吸月，随月明暗占盈亏。诏词丁宁斥金翠，岂更漉海求珠玑。月光不露乃天意，正是君王崇俭时。
中秋夜馆中会饮
作者：刘才邵
朝代：宋

世情共惜隔年期，岂堪四野阴云垂。
几处红楼歌吹起，窥檐初讶寒光迟。
那知细雨復侵夜，灯外蟾影还微微。
是时册府陪诸彦，聊復杯酒相追随。
地严更觉秋气凈，雨过还有凉风吹。
忘怀自得觞咏趣，真赏不为阴晴移。
月岂无光忌全露，云亦有意藏余辉。
云轻影薄自清绝，不减永夜天河诗。
人言蚌胎因吸月，随月明暗占盈亏。
诏词丁宁斥金翠，岂更漉海求珠玑。
月光不露乃天意，正是君王崇俭时。
为刘端礼题翠微堂
作者：刘才邵
朝代：宋

春阴涔涔透方础，春云濛濛阁残雨。烟中梅子未传黄，坐使名园清兴阻。谁料天公亦会事，报晴逼晓闻街鼓。来迟不见碧桃开，满洞翠阴笼牖户。杖藜徐步穿芳径，芝术丰茸杂兰杜。含笑无心迷下蔡，酴醾分清从月宇。共占馀春动地香，香地满园无处贮。步芳桥长清浸阔，花影波光媚栏柱。漫天柳絮烂不收，点水荷钱疏可数。行行直到翠微堂，帘幕风轻双燕舞。梢云何啻千竿竹，铄石空传三伏暑。远碧岩岩太超绝，高标凛凛如相许。堂阴路转经古城，茅屋数间营别墅。白石清溪自潇洒，闲花野草无行伍。归来还复坐达轩，石鼎酪奴烦旋煮。因君指似壁间诗，知是昔人觞咏所。驾麟跨空窥理窟，搜抉幽奇呈脉缕。当时景物怯劖镌，造化小儿遽相苦。海山茫茫风驭远，人世空惊如插羽。幸哉有子续奇芬，新编还见惊人语。才大终婴圭组累，身闲好作林塘主。高情随处即逍遥，岂向明时分出处。早晚乘风肆远图，九万云程看一举。
为刘端礼题翠微堂
作者：刘才邵
朝代：宋

春阴涔涔透方础，春云蒙蒙阁残雨。
烟中梅子未传黄，坐使名园清兴阻。
谁料天公亦会事，报晴逼晓闻街鼓。
来迟不见碧桃开，满洞翠阴笼牖户。
杖藜徐步穿芳径，芝术丰茸杂兰杜。
含笑无心迷下蔡，酴醾分清从月宇。
共占余春动地香，香地满园无处贮。
步芳桥长清浸阔，花影波光媚栏柱。
漫天柳絮烂不收，点水荷钱疏可数。
行行直到翠微堂，帘幕风轻双燕舞。
梢云何啻千竿竹，铄石空传三伏暑。
远碧岩岩太超绝，高标凛凛如相许。
堂阴路转经古城，茅屋数间营别墅。
白石清溪自潇洒，闲花野草无行伍。
归来还復坐达轩，石鼎酪奴烦旋煮。
因君指似壁间诗，知是昔人觞咏所。
驾麟跨空窥理窟，搜抉幽奇呈脉缕。
当时景物怯劖镌，造化小儿遽相苦。
海山茫茫风驭远，人世空惊如插羽。
幸哉有子续奇芬，新编还见惊人语。
才大终婴珪组累，身闲好作林塘主。
高情随处即逍遥，岂向明时分出处。
早晚乘风肆远图，九万云程看一举。
为李邦臣题丛桂堂
作者：刘才邵
朝代：宋

君家外孙吾祖母，生长舅家晓图史。平时教诲子与孙，深念昔人立门户。因言仙李传芳远，外氏且从中允数。天将善庆萃其门，盛事老人目亲睹。七宝轮高风露清，丹枝翠叶纷旁午。玉阶迢迢无路通，诗书为作冲天羽。从子传孙世已稀，兄弟同攀复如许。太守好贤为出迎，冠盖如云沸箫鼓。名声藉甚里闾传，岂假老人为重举。区区此意岂有他，欲汝读书转勤苦。汝家先世不乏人，折桂里名因汝祖。一时声价动场屋，相继登科亦四五。才丰报啬理难晓，在其子孙岂虚语。良农不为旱辍耕，多稼终闻饱仓庾。亲姻中外贵相辉，莫向明时守环堵。慈颜幽隔三十年，岁月堪惊如骤雨。追惟义方不敢坠，到今婚友情相与。还喜君家世益昌，芝玉煌煌照庭宇。月娥剩与长孙枝，不厌频频来折取。
为李邦臣题丛桂堂
作者：刘才邵
朝代：宋

君家外孙吾祖母，生长舅家晓图史。
平时教诲子与孙，深念昔人立门户。
因言仙李传芳远，外氏且从中允数。
天将善庆萃其门，盛事老人目亲覩。
七宝轮高风露清，丹枝翠叶纷旁午。
玉阶迢迢无路通，诗书为作冲天羽。
从子传孙世已稀，兄弟同攀復如许。
太守好贤为出迎，冠盖如云沸箫鼓。
名声藉甚里闾传，岂假老人为重举。
区区此意岂有他，欲汝读书转勤苦。
汝家先世不乏人，折桂里名因汝祖。
一时声价动场屋，相继登科亦四五。
才丰报啬理难晓，在其子孙岂虚语。
良农不为旱辍耕，多稼终闻饱仓庾。
亲姻中外贵相辉，莫向明时守环堵。
慈颜幽隔三十年，岁月堪惊如骤雨。
追惟义方不敢坠，到今婚友情相与。
还喜君家世益昌，芝玉煌煌照庭宇。
月娥剩与长孙枝，不厌频频来折取。
书翠波亭
作者：刘才邵
朝代：宋

云溪泻寒液，活碧琉璃软。山如物外人，排空势偃蹇。溪山两奇绝，倒影蘸清浅。惊风起蘋末，万窍助号喘。谁铺翠织成，一展不容卷。
书翠波亭
作者：刘才邵
朝代：宋

云溪泻寒液，活碧瑠璃软。
山如物外人，排空势偃蹇。
溪山两奇绝，倒影蘸清浅。
惊风起苹末，万窍助号喘。
谁铺翠织成，一展不容卷。
书翠波亭
作者：刘才邵
朝代：宋

人言止水烛鬓眉，便向静处淘真机。那知怒涛恣澎湃，中有未尝摇动时。虚亭恰当隐贴处，不愁景物骄莫随。晴岚迷空香雾重，不论朝暮都相宜。直须会取个中意，闲看溪边鸥鹭飞。
书翠波亭
作者：刘才邵
朝代：宋

人言止水烛鬓眉，便向静处淘真机。
那知怒涛恣澎湃，中有未尝摇动时。
虚亭恰当隐贴处，不愁景物骄莫随。
晴岚迷空香雾重，不论朝暮都相宜。
直须会取箇中意，闲看溪边鸥鹭飞。
代简谢载仲弟惠黄雀牛尾狸柑子
作者：刘才邵
朝代：宋

南昌珍品夸牛尾，肥腻截肪玉堪比。
临川甘实敌洞庭，光照霜林香染指。
黄雀披绵亦同到，厚意不凡端有以。
雪晴晚日悬清光，为君设席倾瑶觞。
醺然隐几结清梦，坐觉春风生池塘。
代简谢载仲弟惠黄雀牛尾狸柑子
作者：刘才邵
朝代：宋

南昌珍品誇牛尾，肥腻截肪玉堪比。临川甘实敌洞庭，光照霜林香染指。黄雀披绵亦同到，厚意不凡端有以。雪晴晚日悬清光，为君设席倾瑶觞。醺然隐几结清梦，坐觉春风生池塘。
以双井茶寄李仲孙
作者：刘才邵
朝代：宋
体裁：七言绝句

双井真成日铸兄，一杯不觉醉魂醒。知君笔法传山谷，啜罢应临戒石铭。
冬日牡丹五绝句
作者：刘才邵
朝代：宋

百花头上有江梅，更向江梅头上开。便使诗人惭未识，春前还解上楼台。天公用意太勤勤，时遣花王为报春。从此梅花应有语，漏他消息莫冤人。谁谓冰霜惨刻辰，暗中和气自生春。花神显现东君意，说似何劳解语人。聊将芳醑发微殷，岂是冰肌不耐寒。对立亭亭真妙绝，可将近侍乏雌丹。芳丛不遣雪霜封，已是青腰独见容。更祝春风重著意，行看拂槛露华浓。
冬日牡丹五绝句·其一
作者：刘才邵
朝代：宋
体裁：七言绝句

百花头上有江梅，更向江梅头上开。便使诗人惭未识，春前还解上楼台。
冬日牡丹五绝句·其三
作者：刘才邵
朝代：宋
体裁：七言绝句

谁谓冰霜惨刻辰，暗中和气自生春。花神显现东君意，说似何劳解语人。
冬日牡丹五绝句·其二
作者：刘才邵
朝代：宋

天公用意太勤勤，时遣花王为报春。从此梅花应有语，漏他消息莫冤人。
冬日牡丹五绝句·其二
作者：刘才邵
朝代：宋

天公用意太勤勤，时遣花王为报春。
从此梅花应有语，漏他消息莫寃人。
冬日牡丹五绝句·其五
作者：刘才邵
朝代：宋

芳丛不遣雪霜封，已是青腰独见容。
更祝春风重着意，行看拂槛露华浓。
冬日牡丹五绝句·其五
作者：刘才邵
朝代：宋

芳丛不遣雪霜封，已是青腰独见容。更祝春风重著意，行看拂槛露华浓。
冬日牡丹五绝句·其四
作者：刘才邵
朝代：宋
体裁：七言绝句

聊将芳醑发微殷，岂是冰肌不耐寒。对立亭亭真妙绝，可将近侍乏雌丹。
勒兵行
作者：刘才邵
朝代：宋

高台晓色明双旌，来看将军亲阅兵。
甲光荧荧照秋水，阵行屡变随纵横。
将军勇锐无坚敌，驰心已向伊吾北。
好同诸将拥琱戈，浄扫边尘早开国。
重收京邑翠华西，却归宿卫听朝鸡。
蓬莱宫深花柳暗，暧风轻动龙蛇旗。
监丞健笔文中虎，须臾作歌继常武。
是时剑佩共趋朝，何似勒兵夸练组。
勒兵行
作者：刘才邵
朝代：宋

高台晓色明双旌，来看将军亲阅兵。甲光荧荧照秋水，阵行屡变随纵横。将军勇锐无坚敌，驰心已向伊吾北。好同诸将拥雕戈，净扫边尘早开国。重收京邑翠华西，却归宿卫听朝鸡。蓬莱宫深花柳暗，暧风轻动龙蛇旗。监丞健笔文中虎，须臾作歌继常武。是时剑佩共趋朝，何似勒兵誇练组。
又·其二
作者：刘才邵
朝代：宋

琼斚深浮柏，金笺巧颂椒。
宫嫔随鳯辇，万寿本东朝。
又·其四
作者：刘才邵
朝代：宋

始和布政同天运，圣泽随春下九霄。
垂法端闱万人喜，典章尽復祖宗朝。
又咏梅花
作者：刘才邵
朝代：宋

正与卢生清兴同，冲寒还肯访幽丛。窗前忽见偏奇艳，恰在茸茸淡月中。
又咏梅花
作者：刘才邵
朝代：宋

正与卢生清兴同，衝寒还肯访幽丛。
窗前忽见偏奇艷，恰在茸茸淡月中。
又间金红芍药诗
作者：刘才邵
朝代：宋
体裁：七言绝句

诗家赋咏怯挥毫，比象偏难为格高。浑似上元朝阿母，流金铃间赤霜袍。
古柏
作者：刘才邵
朝代：宋
体裁：七言绝句

移根得地对幽轩，香叶苍然已可怜。他日定为梁栋具，耽耽大厦倚晴天。
句
作者：刘才邵
朝代：宋

见说木天犹突兀，暂时金地亦清闲。
同张敏叔登望阙台
作者：刘才邵
朝代：宋
体裁：七言律诗

晓陟高台望紫宸，爱君心切素忘身。尧天日远迷西极，汉使星高拱北辰。赋雪才优宜视草，赐环恩重定随春。剩须留下惊人句，长使江山气象新。
听宝月上人弹桃源春晓
作者：刘才邵
朝代：宋

桃源晓色春茫茫，花气扑人和露香。翠波溶溶泛晴阳，琼楼半露非烟长。霓旌鸾佩杂花光，花光深处开琳房。金鲸夭矫写霞浆，云璈清响何琅琅。绿云不动山苍苍，酒阑月影侵回廊。千年过眼直寻常，蓬莱清浅海上桑。道人妙手能逢场，朱弦写出水云乡。坐令远意入八荒，泠然风驭随云翔。仙人迎笑从西厢，颇怪别来尘世忙。飞霞仙衣云锦裳，朝真相与高颉颃。却笑退之情未忘，生愁冰炭置我肠。
听宝月上人弹桃源春晓
作者：刘才邵
朝代：宋

桃源晓色春茫茫，花气扑人和露香。
翠波溶溶泛晴阳，琼楼半露非烟长。
霓旌鸾佩杂花光，花光深处开琳房。
金鲸夭矫写霞浆，云璈清响何琅琅。
绿云不动山苍苍，酒阑月影侵迴廊。
千年过眼直寻常，蓬莱清浅海上桑。
道人妙手能逢场，朱絃写出水云乡。
坐令远意入八荒，泠然风驭随云翔。
仙人迎笑从西厢，颇怪别来尘世忙。
飞霞仙衣云锦裳，朝真相与高颉颃。
却笑退之情未忘，生愁冰炭置我肠。
和丁浚明戏萧济夫
作者：刘才邵
朝代：宋

生世才如石火光，应怜不早见卢郎。碧蟾自合来栖月，黄耳何缘得上床。但使知音同卓氏，何妨服猛似梁鸯。观音妙相谁能测，暂化身为无厌王。庾妇休誇意智强，却因诈魇唤江郎。自从呼婢曾开口，不复连宵只对床。春晚燕狂捎蛱蝶，汀闲沙暖睡鸳鸯。凤栖已协和鸣兆，谁记东家人姓王。
和丁浚明戏萧济夫·其一
作者：刘才邵
朝代：宋

生世才如石火光，应怜不早见卢郎。碧蟾自合来栖月，黄耳何缘得上床。但使知音同卓氏，何妨服猛似梁鸯。观音妙相谁能测，暂化身为无厌王。
和丁浚明戏萧济夫·其一
作者：刘才邵
朝代：宋

生世纔如石火光，应怜不早见卢郎。
碧蟾自合来栖月，黄耳何缘得上床。
但使知音同卓氏，何妨服猛似梁鸯。
观音妙相谁能测，暂化身为无厌王。
和丁浚明戏萧济夫·其二
作者：刘才邵
朝代：宋

庾妇休夸意智强，却因诈魇唤江郎。
自从呼婢曾开口，不復连宵只对床。
春晚燕狂捎蛱蝶，汀闲沙暖睡鸳鸯。
鳯栖已协和鸣兆，谁记东家人姓王。
和丁浚明戏萧济夫·其二
作者：刘才邵
朝代：宋

庾妇休誇意智强，却因诈魇唤江郎。自从呼婢曾开口，不复连宵只对床。春晚燕狂捎蛱蝶，汀闲沙暖睡鸳鸯。凤栖已协和鸣兆，谁记东家人姓王。
和彭伯庄韵奉酬彭公达
作者：刘才邵
朝代：宋

龙媒昔是渥洼生，培塿无松陆无萍。古人此语岂欺我，华胄非遥须细听。奉常词源隘三峡，倒流岂复论千瓶。句枝到手诗已就，四坐俯首甘罚觥。苍苔虎迹虽善戏，讽戒曲尽诗人情。喜遇从事复超诣，重名不减平如衡。汝南人物亦云几，高者难随月旦更。到今公议牢不破，心虽不贪敌无勍。才高位下众所惜，善庆源长流更清。风流文采终不泯，还复钟此千人英。清言自可屈奉倩，赋力真能凌正平。干时直欲石投水，得位公不当惭卿。扫除群碎宅平坦，摆落浮伪存精诚。兼全众美信如使，未许爰丝堪作兄。天遣名驹谙险隘，夫岂久困终能鸣。行当策足恣高步，径取万石宁躬耕。嗟予素怀丘壑趣，高情远致谁服膺。随流窃食聊复尔，取誉懒能工赋营。新诗有意相推激，第恐无实难叩荣。观公岂是长贫者，便欲从此看超腾。
和彭伯庄韵奉酬彭公达
作者：刘才邵
朝代：宋

龙媒昔是渥洼生，培塿无松陆无萍。
古人此语岂欺我，华胄非遥须细听。
奉常词源隘三峡，倒流岂復论千瓶。
句枝到手诗已就，四坐俯首甘罚觥。
苍苔虎迹虽善戏，讽戒曲尽诗人情。
喜遇从事復超诣，重名不减平如衡。
汝南人物亦云几，高者难随月旦更。
到今公议牢不破，心虽不贪敌无勍。
才高位下众所惜，善庆源长流更清。
风流文采终不泯，还復钟此千人英。
清言自可屈奉倩，赋力真能凌正平。
干时直欲石投水，得位公不当惭卿。
扫除群碎宅平坦，摆落浮僞存精诚。
兼全众美信如使，未许爰丝堪作兄。
天遣名驹谙险隘，夫岂久困终能鸣。
行当策足恣高步，径取万石宁躬耕。
嗟予素怀丘壑趣，高情远致谁服膺。
随流窃食聊復尔，取誉懒能工赋营。
新诗有意相推激，第恐无实难叩荣。
观公岂是长贫者，便欲从此看超腾。